ΟΛΥΜΠΙΑΚΟΣ: 3 Δεκ 2015\nΧωρίς τον Βασίλη Σπανούλη αντιμετώπισε την Αρμάνι Μιλάνο ο Ολυμπιακός.\nΟ αρχηγός των ερυθρόλευκων, ταλαιπωρείται από διάστρεμμα και δεν κατάφερε να το ξεπεράσει και να προλάβει να αγωνιστεί.\nΩστόσο, ο «Kill Bill» παρακολούθησε από την άκρη του πάγκου την αναμέτρηση με τους Ιταλούς και ζούσε το παιχνίδι έντονα και με πάθος. Όπως κάνει άλλωστε και όταν αγωνίζεται.\nΜάλιστα, εμψύχωνε συνεχώς και τους συμπαίκτες του στην προσπάθειά τους να πάρουν τη νίκη και να «κλειδώσουν» την πρώτη θέση.\nΑκόμα μια ατυχία για τον φετινό Ολυμπιακό με τραυματισμό παίκτη του που, πλέον παίρνει τις διαστάσεις... μάστιγας!\nΣτο εν εξελίξει παιχνίδι με την Αρμάνι Μιλάνο στο ΣΕΦ, ο Ματ Λοτζέσκι, ο οποίος μόλις είχε επιστρέψει από τραυματισμό, αποχώρησε λίγο πριν το τέλος της 3ης περιόδου, πιθανότατα με θλάση στο δικέφαλο.\nΜάλιστα ο "Λότζο" κατευθύνθηκε απευθείας στα αποδυτήρια με εμφανή τη δυσκολία ακόμα και να περπατήσει, ενώ όλο το ΣΕΦ τον αποθέωσε φωνάζοντας ρυθμικά το όνομά του.\nΌπως όλα δείχνουν δεν υπάρχει περίπτωση να ξαναπαίξει σήμερα και απομένει να μάθουμε πόσο θα μείνει εκτός...\nΤην Παρασκευή ο Λοτζέσκι θα υποβληθεί στις απαραίτητες ιατρικές εξετάσεις για να διαπιστωθεί η κατάσταση της ζημιάς που έχει υποστεί...\n* Για ότι νεότερο θα σας ενημερώσουμε άμεσα...\nΟ Θρύλος είναι μία γροθιά σε όλα του τα τμήματα και αυτό αποδεικνύεται πολλάκις στα ευρωπαϊκά κυρίως παιχνίδια του ποδοσφαιρικού αλλά και του μπασκετικού Ολυμπιακού.\nΈτσι, λοιπόν, το βράδυ της Πέμπτης οι ποδοσφαιριστές του Μάρκο Σίλβα βρέθηκαν στο ΣΕΦ για να παρακολουθήσουν τις προσπάθειες των πρωταθλητών Ελλάδας κόντρα στην Αρμάνι Μιλάνο για την 8η αγωνιστική της Ευρωλίγκας.\nΟ λόγος για τους Κασάμι, Καμπιάσο, Ρομπέρτο, Φορτούνη και Γιαννιώτα οι οποίοι βρέθηκαν στα επίσημα του φαληρικού γηπέδου.\nΜάλιστα οι Κασάμι, Ρομπέρτο και Φορτούνης, είναι μόνιμοι… κάτοικοι στο ΣΕΦ όποτε ο Θρύλος παίζει ευρωπαϊκό ματς.\nΑυτή τη φορά και ο Εστέμπαν Καμπιάσο βρέθηκε μαζί με την οικογένειά του στο ΣΕΦ.\nΗ Εφές παρόλο που βρέθηκε στο -10 στην τέταρτη περίοδο, πήρε... ρεβάνς για την ήττα της στην Πόλη νικώντας με το ίδιο ακριβώς σκορ την Τσεντεβίτα στο Ζάγκρεμπ, 81-75.\nΤεράστια νίκη για την ομάδα του Ντούσαν Ίβκοβιτς, καθώς πέρασε έστω και δύσκολα από το Ζάγκρεμπ απέναντι στην Τσεντεβίτα.\nΗ Τούρκικη ομάδα, που επέστρεψε από το -10 στις αρχές της τέταρτης περιόδου, όχι απλώς έκανε άλμα πρόκρισης, αλλά κέρδισε με το ίδιο ακριβώς σκορ με το πρώτο παιχνίδι στην Πόλη, ενώ από την πλευρά τους οι Κροάτες... "αυτοκτόνησαν", αφού είχαν στα χέρια τους τη νίκη και στο τελευταίο 5λεπτο... "κοιμήθηκαν".\nΟ Ντάριο Σάριτς πλήγωσε τους συμπατριώτες του με 16 πόντους και 10 ριμπάουντ και η τουρκική ομάδα έφτασε τις τέσσερις νίκες, όσες πλέον και οι Κροάτες.\nΔεκάλεπτα: 13-17, 39-42, 65-59, 75-81.\nΤσεντεβίτα (Μρσιτς): Πούλεν 17 (5 ασίστ), Γουάιτ 2, Πίλεπιτς 12, Μπάμπιτς 10 (7 ριμπ.), Ζγκάνετς, Γουόκερ, Μπίλαν 18 (8 ριμπ.), Γκόρντιτς 4, Ζόριτς 4, Αράποβιτς 8.\nΑναντολού Εφές (Ίβκοβιτς): Τάιους 8, Μπαλμπάι, Μπράουν 12, Οσμάν 4, Μπατούκ 6, Σάριτς 16 (10 ριμπ.), Κορκμάζ, Γκρέιντζερ 10 (6 ασίστ, 5 ριμπ.), Ερτέλ 6 (9 ασίστ), Ντίμπλερ 10, Ντάνστον 9 (8 ριμπ.).\nΣτην Αργεντινή έφτασε η… χάρη του Τζος Πάουελ, με τον πρώην φόργουορντ/σέντερ του Ολυμπιακού να υπογράφει συμβόλαιο μέχρι το τέλος της σεζόν με την Σαν Λορέντσο.\nΣτο πρωτάθλημα της Αργεντινής θα συνεχίσει την καριέρα του ο Τζος Πάουελ.\nΟ Αμερικανός φόργουορντ/σέντερ, αφού δεν κατάφερε φέτος να κερδίσει ένα συμβόλαιο στους Μιλγουόκι Μπακς, υπέγραψε συμβόλαιο μέχρι το τέλος της σεζόν στην Σαν Λορέντσο, αφού πρώτα πέρασε από τις καθιερωμένες ιατρικές εξετάσεις.\nΤο ματς του Ολυμπιακού με το Παλαιό Φάληρο θα ανοίξει το πρόγραμμα της όγδοης αγωνιστικής της Α1 πόλο ανδρών την Παρασκευή (4/12).\nΜε το παιχνίδι του Ολυμπιακού κόντρα στο Παλαιό Φάληρο θα ξεκινήσει η όγδοη αγωνιστική της Α1 πόλο ανδρών. Όλα τα υπόλοιπα παιχνίδια θα γίνουν το Σάββατο.\n19.00 Ολυμπιακός-Παλαιό Φάληρο (Κολ. Εθν. Πειραιά «Π. Καπαγέρωφ»)\n15.30 ΝΟ Χίου-Υδραϊκός (Κολ. Ιωνικό)\n16.00 ΝΕ Πατρών – ΠΑΟΚ (Κολ. «Αντ. Πεπανός»)\n16.00 Παναθηναϊκός – ΑΝΟ Γλυφάδας(Κολ. Ιλίσιο)\n18.00 ΝΟ Καλαμακίου – ΝΟ Βουλιαγμένης(Κολ. Αλίμου)\n19.30 Ηλιούπολη– Εθνικός (Κολ. Αλίμου)\nΑνακοινώθηκαν από την ΚΕΔ/ΕΠΟ οι διαιτητές των αναμετρήσεων της 13ης αγωνιστικής της Σούπερ Λιγκ.\nΟ Καλογερόπουλος σφυρίζει το Πανθρακικός - Ολυμπιακός.\n15.00: Αστέρας Τρίπολης-Ηρακλής\n17.15: ΠΑΣ Γιάννινα-Λεβαδειακός\nΝα μην παρασυρθούν απ’ την... οργή που προκάλεσαν τα τελευταία γεγονότα ζήτησε απ’ τους οπαδούς του ο Παναθηναϊκός ενόψει του αγώνα με τον Ολυμπιακό, με ανακοίνωση για τα μέτρα ασφαλείας που συμφωνήθηκαν.\nΣαφείς οδηγίες για την είσοδό τους στον αγωνιστικό χώρο έδωσε στους οπαδούς ο Ερασιτέχνης Παναθηναϊκός ενόψει της αναμέτρησης των "αιωνίων" για την Volleyleague και συνέστησε ψυχραιμία.\n«Καλούμε τον κόσμο της ομάδας μας, να συγκρατήσει τη δικαιολογημένη οργή και τον εκνευρισμό του λόγω των τελευταίων γεγονότων και να διαφυλάξει με κάθε τρόπο την ομαλή διεξαγωγή της αναμέτρησης», ανέφερε μεταξύ άλλων.\n«Ευρεία σύσκεψη πραγματοποιήθηκε την Τετάρτη 2 Δεκεμβρίου 2015 στο κλειστό γυμναστήριο του Πανελληνίου Γ.Σ στην Κυψέλη, για τη λήψη των μέτρων ασφαλείας κατά τη διεξαγωγή του αγώνα βόλεϊ για την 8η αγωνιστική της Α1 Γυναικών, μεταξύ των ομάδων Παναθηναϊκός Α.Ο. – Ολυμπιακός Σ.Φ.Π. το Σάββατο 5/12/2015 και ώρα 18:00.\nΈχουν εκδοθεί 700 εισιτήρια, τα οποία ήδη προπωλούνται από την Τρίτη 1/12. Σε περίπτωση μη εξάντλησής τους έως την παραμονή της αναμέτρησης, τα εναπομείναντα θα διατίθενται το Σάββατο 5/12 έξω από την είσοδο του γυμναστηρίου, μετά τις 16:00 και μέχρι την έναρξη του αγώνα.\nΠίσω από τους πάγκους των δύο ομάδων θα παραμείνει κενή η πρώτη σειρά καθισμάτων για λόγους ασφαλείας.\nΟι κάρτες διαρκείας ισχύουν κανονικά.\nΟι πόρτες θα ανοίξουν για το κοινό στις 16:30.\nΗ είσοδος των εκπροσώπων του Τύπου θα επιτρέπεται μόνο κατόπιν επίδειξης των εδικών διαπιστεύσεων που εκδόθηκαν από την ΕΟΠΕ για τη συγκεκριμένη αναμέτρηση.\nΠαρακαλούμε θερμά τους φιλάθλους της ομάδας μας που θα παρευρεθούν στον αγώνα να ακολουθήσουν τις παρακάτω οδηγίες με στόχο την καλύτερη δυνατή εξυπηρέτησή τους:\nΑπό τις 16:30 έως τις 17:00 θα μπορούν να εισέρχονται στο γήπεδο οι κάτοχοι των καρτών διαρκείας.\nΑπό τις 17:00 έως και την έναρξη του αγώνα θα εισέρχονται οι κάτοχοι των απλών εισιτηρίων\nΣτις τρεις πτυσσόμενες κερκίδες που θα χρησιμοποιηθούν ειδικά για τη συγκεκριμένη αναμέτρηση και βρίσκονται δεξιά της κεντρικής εισόδου, θα καθίσουν: στην Α΄ πτυσσόμενη τα μέλη του Δ.Σ του Παναθηναϊκού Α.Ο, οι χορηγοί και οι Ακαδημίες του βόλεϊ του Συλλόγου. Στη Β΄ πτυσσόμενη, οι προσκεκλημένοι της ΕΟΠΕ, του Σ.Ε.Π.ΠΕ. και της ΚΕΔ και τέλος στη Γ πτυσσόμενη κερκίδα θα καθίσουν οι προσκεκλημένοι των αθλητριών του Παναθηναϊκού Α.Ο.\nΕνημερώνουμε τους φιλάθλους της ομάδας μας ότι:\nΑπαγορεύεται η είσοδος και η παραμονή στον αγωνιστικό χώρο πριν, κατά τη διάρκεια και μετά το τέλος της αναμέτρησης. Εξαιρούνται οι κάτοχοι ειδικής διαπίστευσης από την ΕΟΠΕ και όσοι θα είναι επιφορτισμένοι με την περιφρούρηση του γηπέδου.\nΑπαγορεύεται η ρίψη οποιοιδήποτε αντικειμένου ή οποιαδήποτε ενέργεια η οποία θα παρεμποδίσει την ομαλή διεξαγωγή της αναμέτρησης. Επισημαίνουμε ότι σε αυτή την περίπτωση, υπάρχει ρητή εντολή για διακοπή του αγώνα και εκκένωση του γηπέδου, σύμφωνα με τις διατάξεις του νέου αθλητικού νόμου.\nΑπαγορεύεται η ανάρτηση υβριστικών πανό, καθώς και τα υβριστικά συνθήματα εναντίον προσώπων, που συμμετέχουν στον αγώνα.\nΚαλούμε τον κόσμο της ομάδας μας, να συγκρατήσει τη δικαιολογημένη οργή και τον εκνευρισμό του λόγω των τελευταίων γεγονότων και να διαφυλάξει με κάθε τρόπο την ομαλή διεξαγωγή της αναμέτρησης. Η δυναμική σας παρουσία σε κάθε εντός έδρας αγώνα, αποτελεί το σημαντικότερο «όπλο» της ομάδας μας στην προσπάθεια που κάνει για την επιστροφή της στην κορυφή. Ενισχύστε το έργο της με τη φωνή σας και μόνο, ώστε να προστατεύσουμε την έδρα μας ενόψει της συνέχειας του πρωταθλήματος.\nΡαντεβού στην Κυψέλη. Όλοι ενωμένοι, με μοναδικό γνώμονα το καλό του Παναθηναϊκού μας!».\nΟι Φελίπε Πάρντο και Αλμπέρτο Μποτία προπονήθηκαν κανονικά σήμερα στο Ρέντη και είναι διαθέσιμοι για τον αγώνα με τον Πανθρακικό και φυσικά για την Άρσεναλ!\nΔύο ήταν τα ευχάριστα νέα για τον Μάρκο Σίλβα στη σημερινή προπόνηση των ερυθρόλευκων. Πάρντο και Μποτία μπήκαν σε κανονικούς προπονητικούς ρυθμούς και είναι πλέον ξανά στη διάθεση του προπονητή τους.\nΤο εάν θα είναι στην αποστολή με τον Πανθρακικό ή όχι είναι θέμα του Σίλβα, αφού υπάρχει το ενδεχόμενο ο Πορτογάλος τεχνικός να θέλει να τους προφυλάξει ενόψει Άρσεναλ, για να τους έχει βασικούς στο ματς της 9ης Δεκεμβρίου στο Καραϊσκάκη.\nΟ Μπουχαλάκης συνέχισε το πρόγραμμά του και οι Πουλίδο και Χουτεσιώτης τις θεραπείες τους.\nΤο πρωί της Παρασκευής η προπόνηση θα αρχίσει στις 10.30. Μετά θα βγει αποστολή, που θα αναχωρήσει για την Κομοτηνή καθώς υπάρχει το εκτός έδρας ματς του Σαββάτου με τον Πανθρακικό.\nΟ Κάρλος Αρόγιο μιλώντας στο "gazzetta.gr", συγκρίνει τον Βασίλη Σπανούλη με τον Δημήτρη Διαμαντίδη, αλλά και το ΣΕΦ με ΟΑΚΑ, ενώ σχολιάζει την κληρονομιά του Κόμπι Μπράϊαντ.\nΜε πολλά προβλήματα ξεκίνησε η προετοιμασία του Πανθρακικού για την εντός έδρας αναμέτρηση με τον Ολυμπιακό, αφού στα γνωστά προβλήματα προστέθηκαν δύο... τραυματίες και δύο τιμωρημένοι.\nΠλην των γνωστών τραυματιών Τζάνη, Ίγκορ και Μπαλάφα που συνέχισαν το ατομικό τους πρόγραμμα, εκτός δράσης βγήκαν άλλοι δύο ποδοσφαιριστές. Ο Αντώνης Λαδάκης που έχει υπέστη τράβηγμα στους προσαγωγούς και ο Δημήτρης Χασομέρης, που υπέστη θλάση στο δικέφαλο.\nΣτο... απουσιολόγιο μπαίνουν και οι Μεχία και Ροτζέριο Μάρτινς, οι οποίοι συμπλήρωσαν κάρτες και αποφάσισαν να εκτίσουν την ποινή τους στο ματς με τους ερυθρόλευκους.\nΣτην Μπιλμπάο, σύμφωνα με αυτά που γράφουν οι διάφορες ιστοσελίδες αλλά και τις δημοσιεύσεις σε διάφορα οπαδικά φόρουμ, είναι... ενοχλημένοι από την συμπεριφορά του Σον Τζέιμς τις τελευταίες μέρες και πλέον θέλουν και εκείνοι να τον... αποδεσμεύσουν, καθώς βλέπουν πως αποτελεί ξένο σώμα για την ομάδα τους!\nΑπό την πρώτη στιγμή ο Αμερικανός έκανε σαν... τρελός στο άκουσμα του Ολυμπιακού και αυτό έγινε αντιληπτό από όλους στην Μπιλμπάο.\nΠαραδέχονται και οι ίδιοι πως είναι θέμα χρόνου η μετακίνηση του από την χώρα των Βάσκων στον Ολυμπιακό, ενώ είναι χαρακτηριστικό πως, σύμφωνα με δημοσίευμα, λόγω τραυματισμού του Ερβέλ, ζήτησαν από τον Τζέιμς να περιμένει μέχρι και το Σάββατο πριν αποχωρήσει, ώστε να παίξει κόντρα στην Φουενλαμπράδα (λόγω έλλειψης ψηλών), αλλά μετά την κακή του χθεσινή εμφάνιση κόντρα στην Όλντενμπουργκ οι άνθρωποι της Μπιλμπάο άλλαξαν σκεπτικό και πλέον θέλουν να τελειώνει η υπόθεση το συντομότερο δυνατόν αφού όπως φημολογείται έχουν κινηθεί ήδη για τον αντικαταστάτη του!\nΠροσπάθεια να... «ψήσει» τον Τζόι Ντόρσεϊ να επιστρέψει στον Ολυμπιακό έκανε ο Βασίλης Σπανούλης σύμφωνα με τον Ντέιβιντ Πικ. Η… δεύτερη σκέψη σταμάτησε τον Αμερικανό που ήθελε να φύγει από τη Γαλατά.\nΤο τι συζητήθηκε μεταξύ Σπανούλη και Ντόρσεϊ στη συνάντησή τους στην Αθήνα, στο πλαίσιο της αναμέτρησης της Γαλατά με την ΑΕΚ, αποκάλυψε ο Ισραηλινός δημοσιογράφος, ο οποίος ανάφερε πως ο αρχηγός του Ολυμπαικού έκανε... προσπάθεια να πείσει τον Αμερικανό να επιστρέψει στο Λιμάνι, ως αντικαταστάτης του Πάτρικ Γιανγκ, ωστόσο εκείνος στο τέλος το... σκέφτηκε ξανά και αποφάσισε να παραμείνει στην Γαλατά.\nΣτο ξεκίνημα της σεζόν, ο Τζόι Ντόρσεϊ δεν ήταν ικανοποιημένος από την παρουσία του στην Τουρκική ομάδα, ενώ μάλιστα δεν διατηρούσε και τις καλύτερες σχέσεις με τον προπονητή της, Εργκίν Αταμάν. Ωστόσο, σύμφωνα με πηγές κοντά στην ομάδα: «ο Ντόρσεϊ ήταν σχεδόν εκτός ομάδας, αλλά στα τελευταία παιχνίδια τα πηγαίνει πολύ καλά και είναι φουλ επικεντρωμένος».\nΜάλιστα, ο Αμερικανός τα... «είχε» και με τον Τύπο της Τουρκίας που τον χαρακτήρισε «υπέρβαρο» και «τεμπέλη», όμως μετά από πολλή σκέψη έκρινε πως θα ήταν αντιεπαγγελματικό και άσχημο για τους οπαδούς να φύγει από την Γαλατά και έτσι αποφάσισε να παραμείνει μέχρι το τέλος της σεζόν.\n* Η αλήθεια βέβαια είναι κάπως... διαφορετική. Ο Τζόι Ντόρσεϊ προτάθηκε στον Ολυμπιακό, ο ίδιος ήθελε πολύ να γυρίσει γιατί δεν έχει καλές σχέσεις με τον Αταμάν στην Γαλατά, έκανε το... άνοιγμά του με τη συνέντευξη που παραχώρησε (δείτε ΕΔΩ και ΕΔΩ), αλλά ο Ολυμπιακός δεν ενδιαφέρθηκε.\nΓια ακόμα έναν μήνα το Four Four Two συμπεριέλαβε τον Μάρκο Σίλβα στην κορυφαία πεντάδα των προπονητών της Ευρώπης!\nΣύμφωνα με το εν λόγω περιοδικό ο προπονητής του Ολυμπιακού συγκαταλέγεται στην καλύτερη πεντάδα των προπονητών για τον μήνα Νοέμβριο.\nΟι άλλοι τέσσερις προπονητές είναι οι: Μιόντραγκ Μπόζοβιτς (Ερυθρός Αστέρας), Μάτια Κεκ (Ριέκα), Πεπ Γκουαρντιόλα (Μπάγερν Μονάχου) και Λοράν Μπλαν (Παρί Σεν Ζερμέν). Ο Μάρκο Σίλβα σημείωσε αυτήν την διάκριση για άλλον έναν μήνα κυρίως λόγω του 2-3 με την Άρσεναλ.\nΣτο δημοσίευμα τονίζεται πως «αυτό που έχει πετύχει ο Σίλβα στον Ολυμπιακό είναι εντυπωσιακό. Νίκη με 3-2 απέναντι στην Άρσεναλ και 12 διαδοχικές νίκες στην ελληνική Super League, με αποτέλεσμα οι συγκρίσεις με τον Ζοζέ Μουρίνιο να είναι αναπόφευκτες. Επόμενη πρόκληση είναι να σταματήσει εκ νέου την Άρσεναλ. Και με βαθμό ο Ολυμπιακός θα προκριθεί στους 16 του Champions League».\nΟ Σίλβα ήταν στους κορυφαίους προπονητές και τον Οκτώβριο.\nΟ Γιάννης Αθηναίου έχει αποδείξει με τις τελευταίες του εμφανίσεις με τη φανέλα του Ολυμπιακού, πως αποτελεί έναν από τους πιο χρήσιμους παίκτες του Γιάννη Σφαιρόπουλου.\nΟ νεαρός παίκτης του Θρύλου, δείχνει όλο και καλύτερο πρόσωπο μέσα στο παρκέ παιχνίδι με το παιχνίδι, κάτι που φυσικά κάνει τον προπονητή των ερυθρόλευκων να μένει ικανοποιημένος.\nΟ Αθηναίου, μίλησε για την RED Euroleague στην κάμερα του OlympiacosBC TV, ενόψει του αποψινού ματς κόντρα στην Αρμάνι Μιλάνο, για την 8η αγωνιστική των ομίλων της Ευρωλίγκας, τονίζοντας πως ο ίδιος και οι συμπαίκτες του είναι έτοιμοι για τη νίκη.\nΑναφορικά με το ματς κόντρα στην Αρμάνι Μιλάνο:\n«Ξέρουμε ότι θα είναι ένα παιχνίδι, όπου η Αρμάνι έρχεται να διεκδικήσει τη νίκη, γιατί είναι μία από τις τελευταίες της ευκαιρίες για να προκριθεί στο Top 16. Εμείς θέλουμε να είμαστε σοβαροί όπως κάθε φορά και να μείνουμε πιστοί στο πλάνο μας για να μπορέσουμε να πάρουμε τη νίκη, η οποία θα μας ανεβάσει ακόμη περισσότερο και ψυχολογικά και βαθμολογικά. Αυτό που θέλουμε κι εμείς, είναι να παρουσιάσουμε ένα αντίστοιχο καλό πρόσωπο, όπως και στα προηγούμενα νικηφόρα μας παιχνίδια.\nΓια το ματς του πρώτου γύρου στην Ιταλία, όπου από τη στιγμή εκείνη άρχισε ένα νικηφόρο σερί:\n«Από εκεί και πέρα, νομίζω πως ήταν η αρχή αυτού του νικηφόρου σερί, το οποίο εμείς δεν είναι ότι κρατάμε το σερί, απλά αυτό που θέλουμε και μπορούμε να πούμε, είναι ότι ήταν η αρχή του να δείχνουμε ένα καλύτερο πρόσωπο από παιχνίδι σε παιχνίδι και να δείχνουμε μερικές από τις δυνατότητές μας. Υπήρχε μια σειρά από ατυχή αποτελέσματα μέχρι εκείνο το παιχνίδι, τα οποία μας πείσμωσαν, ώστε να δουλέψουμε πολύ περισσότερο και να εμφανίσουμε ένα καλύτερο πρόσωπο. Αυτό έγινε αρχής γενομένης από το παιχνίδι με την Αρμάνι και από εκεί και πέρα θεωρώ πως σιγά σιγά έχουμε πάρα πολλά περιθώρια βελτίωσης, αλλά μπήκαν όλα τα παιδιά περισσότερο στη φιλοσοφία του κόουτς και αυτό φαίνεται και από τα επιτυχή αποτελέσματα που είχαμε από εκεί και στο εξής».\nΑνακοινώθηκαν τα ονόματα των διαιτητών οι οποίοι θα διευθύνουν τις αναμετρήσεις για την 9η αγωνιστική της Basket League.\nΣτο ματς του Ολυμπιακού και της ΑΕΚ την Κυριακή (6/12, 19:00) στο ΣΕΦ διαιτητές θα είναι οι Χριστοδούλου, Κορομηλάς και Θεονάς.\nΚΓ Μ. Μερκούρη 17.00 Ρέθυμνο - Καβάλα Αναστόπουλος-Σώμος-Παγώνης (Μαχαιριανάκης)\nΑλεξάνδρειο 17.00 Άρης - ΑΕ Ν. Κηφισιάς Παπαπέτρου-Παναγιώτου-Τσώνος (Τανατζής)\nΚΓ Απόλλωνα Π. 17.00 Απόλλων Π.-ΠΑΟΚ Πηλοϊδης-Ψαριανός-Μαγκλογιάννης (Σπυρίδωνος)\nΒενετόκλειο 17.00 Κολοσσός Ρ.-Κόροιβος Φούφης-Μάνος-Μητσόπουλος (Βιτζηλαίος)\nΚΓ Τριπόλεως 17.00 Αρκαδικός-Λαύριο Σχινάς-Μπήτης-Διαμαντής (Πολιτόπουλος)\nΣΕΦ 19.00 Ολυμπιακός-ΑΕΚ Χριστοδούλου-Κορομηλάς-Θεονάς (Ελευθεριάδης)\nΟΑΚΑ 18.00 Παναθηναϊκός-Τρίκαλα Γκούμας-Γεωργιάδης-Καλδίρης (Σταύρου)\nΤο πρώτο «βάπτισμα του πυρός» θα πάρουν οι μικρές πολίστριες (γεν. 2005 +) της Ακαδημίας Υδατοσφαίρισης, καθώς θα λάβουν μέρος σε προπονητικό τουρνουά πόλο που διοργανώνει ο Πανιώνιος. Θα συμμετάσχουν επίσης ο Ιωνικός Νίκαιας και ο Νηρέας Χαλανδρίου.\n20.30 Πανιώνιος – Ολυμπιακός\n21.30 Νηρέας Χαλ. – Ιωνικός Νίκαιας\n14.30 Πανιώνιος – Ιωνικός Νίκαιας\n15.30 Νηρέας Χαλ. – Ολυμπιακός\n10.30 Πανιώνιος – Νηρέας Χαλ.\n11.30 Ιωνικός Νίκαιας – Ολυμπιακός\nΟ ΕΣΑΚΕ ανακοίνωσε μέσω της επίσημης ιστοσελίδας του την αλλαγή ώρας στον αγώνα ανάμεσα στο Ρέθυμνο και την Κηφισιά, την παραμονή Χριστουγέννων (24/12), για την 11η αγωνιστική του πρωταθλήματος της Α1.\nΤο τζάμπολ της αναμέτρησης Ρέθυμνο Cretan Kings – Κηφισιά της 11ης αγωνιστικής της Basket League ΣΚΡΑΤΣ θα πραγματοποιηθεί την Πέμπτη 24 Δεκεμβρίου 2015 στις 16:00 αντί για τις 17:00 που είχε οριστεί αρχικά στο Κ.Γ. Μελίνα Μερκούρη.\nΠαρά την απογοήτευση που υπήρχε για την ισοπαλία με τη Νόριτς την Κυριακή που έριξε την Άρσεναλ από την 2η στην... 4η θέση της Premier League κάποιοι από τους παίκτες των «κανονιέρηδων» βρέθηκαν στο «Global Gift Gala» στο Λονδίνο.\nΣυγκεκριμένα οι Ολιβιέ Ζιρού και Μάθιου Φλαμινί που ξεκίνησαν βασικοί στο «Carrow Road», αλλά και ο τραυματίας Μικέλ Αρτέτα μαζί με τις συντρόφους τους αποδέχθηκαν την πρόσκληση και την Δευτέρα το βράδυ έδωσαν το παρών σε φιλανθρωπική εκδήλωση για να βοηθήσουν με τις δωρεές τους ευάλωτες ομάδες.\nΜαζί τους ήταν και μια παλιά δόξα της Άρσεναλ, ο Ρομπέρτ Πιρές, ο οποίος συνοδευόταν από την σύζυγο του Τζέσικα.\nΕπίτιμη πρόεδρος του Global Gift Foundation είναι η ηθοποιός Εύα Λονγκόρια η οποία έφτασε στο γκαλά μαζί με την σύζυγο του Ντέιβιντ Μπεκαμ, Βικτόρια\nΝέα μοναδική προσφορά κάνει το Official Olympiacos Bc Store.\nΗ μπουτίκ του μπασκετικού Ολυμπιακού δίνει όλα τα συλλεκτικά μπλουζάκια μόνο με 10 ευρώ!\nΑναλυτικά στη σχετική ενημέρωση, αναφέρεται :\nΑποκτήστε ΟΛΑ τα συλλεκτικά T-Shirts του Θρύλου ΜΟΝΟ με 10 ευρώ!\nΑπό την Πέμπτη στις 24:00 από το Official Olympiacos Bc Store και από το κατάστημα μας από τις 09:00 καθώς και από τις μπουτίκ του Σ.Ε.Φ!\nΤο μεγάλο πρόβλημα της φετινής Άρσεναλ, είναι χωρίς δεύτερη κουβέντα, οι πολλοί τραυματισμοί.\nΟ Αρσέν Βενγκέρ βλέπει σε κάθε παιχνίδι σχεδόν, κάποιο βασικό του παίκτη να αποχωρεί τραυματίας από τον αγωνιστικό χώρο, με τελευταίο παράδειγμα, το παιχνίδι κόντρα στη Νόριτς, με τους Κοσιελνί, Σάντσες και Καθόρλα να τίθονται εκτός.\nΠλέον, ο χώρος του κέντρου ειδικότερα, έχει πολλά κενά, με τον Αλσατό τεχνικό, να περιμένει πλέον περισσότερα πράγματα από τον Άαρον Ράμσεϊ, με αφορμή το κενό που άφησε ο τραυματισμός του Σάντι Καθόρλα.\nΟ Ισπανός είναι ένας ιδιαίτερα ποιοτικός ποδοσφαιριστής και σημαντικός στο οργανωτικό κομμάτι των "κανονιέρηδων", με τον Ουαλό διεθνή, να πρέπει πλέον να αναλάβει τον συγκεκριμένο ρόλο, ενόψει και της δύσκολης αναμέτρησης με τον Ολυμπιακό στο Καραϊσκάκη.\nΔείτε την 4λεπτη παρακάμερα που ετοίμασε το OlympiacosTV για τον αγώνα ανάμεσα στον Παναιγιάλειο και τoν Ολυμπιακό (0-4), ΕΔΩ\nΑπό την πρώτη στιγμή που κυκλοφόρησαν αλλού 2-3 ονόματα ταυτόχρονα για τον αντικαταστάτη του Πάτρικ Γιανγκ σας ξεκαθαρίσαμε ότι το Νο1 για να πιάσει λιμάνι είναι ο Σον Τζέιμς για πολλούς λόγους (δείτε το θέμα μας, στατιστικά και βίντεο του παίκτη ΕΔΩ).\nΠλέον, ο ερχομός του παίκτη στην Ελλάδα είναι θέμα χρόνου και επειδή έχει γίνει λόγος για την κατάσταση στην οποία είναι φέτος, (πολλοί λένε ότι ο Ολυμπιακός θέλει τον Τζέιμς της... Μακάμπι και όχι αυτόν της Μιλάνο), διαπιστώστε μόνοι σας την κατάσταση του Αμερικανού σέντερ στο 6λεπτο βίντεο που ακολουθεί και είναι από φετινά παιχνίδια με την φανέλα της Μπιλμπάο :\nΥ.Γ : Ετοιμαστείτε για... πολύ τάπα! Μιλάμε για τον κορυφαίο μπλοκέρ στο Ισπανικό πρωτάθλημα!\nΗ ομάδα μπάσκετ Γυναικών του Ολυμπιακού, επισκέφθηκε το τμήμα Μελών - Φιλάθλων που βρίσκεται στην εμπορική στοά του Σταδίου Καραϊσκάκη και παρέλαβε τις κάρτες φιλάθλου. Ο οικογενειακός και ενιαίος χαρακτήρας που διέπει όλα τα τμήματα του Θρύλου είναι δεδομένος και αποδυκνείεται για μια ακόμη φορά.\nΓκοτζή: «Ο Ολυμπιακός είναι ενιαίος»\nΗ αθλήτρια του τμήματος μπάσκετ του Ολυμπιακού, Νατάσα Γκοτζή δήλωσε: «Ο Ολυμπιακός είναι ενιαίος. Ενισχύουμε και εμείς τη σημαντική προσπάθεια που γίνεται από τους φιλάθλους και από τη διοίκηση του συλλόγου για να διατηρούνται σε κορυφαίο επίπεδο όλα τα ερυθρόλευκα τμήματα».\nΗ Nova ανακοίνωσε τις τηλεοπτικές μεταδόσεις της 13ης αγωνιστικής της Super League, μεταξύ των οποίων ξεχωρίζει ο αγώνας του Ολυμπιακού κόντρα στον Πανθρακικό.\nΟι φίλοι του ποδοσφαίρου, θα έχουν την ευκαιρία να παρακολουθήσουν ζωντανά και αποκλειστικά, το τριήμερο Σάββατο 5 Δεκεμβρίου – Δευτέρα 7 Δεκεμβρίου, τους αγώνες Πανθρακικός - Ολυμπιακός, ΠΑΟΚ - Πανιώνιος, ΑΕΚ - ΑΕΛ Καλλονής , Βέροια - Παναθηναϊκός, καθώς και τα υπόλοιπα παιχνίδια για την 13η αγωνιστική του πρωταθλήματος της Super League.\nΔείτε ΕΔΩ τι δήλωσε ο προπονητής της ομάδας μας, κ. Σίλβα μετά το τέλος της αναμέτρησης με τoν Παναιγιάλειο, στο βίντεο που έδωσε στη δημοσιότητα η ΠΑΕ Ολυμπιακός.\nΗ κριτική που ασκείται στον Αρσέν Βενγκέρ αναφορικά με τα προβλήματα που αντιμετωπίζει η Άρσεναλ, συνεχίζεται...\nΜάλιστα, όλο και πληθαίνουν τα δημοσιεύματα που τονίζουν τα λάθη του Αλσατού τεχνικού των «κανονιέρηδων», με αποτέλεσμα ο ίδιος να δέχεται μεγάλη πίεση.\nΟι πολλοί τραυματισμοί βασικότατων παικτών και τα τελευταία συνεχόμενα ανεπιτυχή αποτελέσματα, έχουν φέρει σε... αδιέξοδο τον Βενγκέρ, που δείχνει να χάνει την ηρεμία του.\nΣτην Αγγλία μάλιστα αναφέρουν πως πρέπει να... αποχωρήσει από το «Έμιρεϊτς», προκειμένου η Άρσεναλ να καταφέρει να κατακτήσει το τρόπαιο της Πρέμιερ Λιγκ.\nΣε συνδυασμό και με το γεγονός, πως η ομάδα δεν προχώρησε και σε μεταγραφές, κάνει ακόμα πιο δύσκολη τη θέση του, σε περίπτωση που δεν κάνει κάποιες προσθήκες τον Ιανουάριο.\nΤο ενδιαφέρον της Ρόμα για τον Παϊτίμ Κασάμι αποκαλύπτει ο ιταλικός Τύπος.\nΣυγκεκριμένα, ιταλική ιστοσελίδα αναφέρει πως ο αθλητικός διευθυντής των «τζιαλορόσι», Βάλτερ Σαμπατίνι, θα έχει συνάντηση με τον Μίνο Ραϊόλα.\nΤο κυρίως θέμα συζήτησης θα είναι ο Κώστας Μανωλάς, με αφορμή το φημολογούμενο ενδιαφέρον αγγλικών ομάδων για τον πρώην στόπερ του Ολυμπιακού, ωστόσο στην Ιταλία αναφέρουν πως η συζήτηση θα περιστραφεί και στον Ελβετό μέσο των ερυθρόλευκων.\nΟ Κασάμι κάνει εξαιρετική χρονιά, δείχνει να απασχολεί εκ νέου αρκετές ευρωπαϊκές ομάδες και ο εκπρόσωπός του αναμένεται να έχει συνάντηση με τον αθλητικό διευθυντή της Ρόμα.\nΠάντως να πούμε για άλλη μια φορά πως από τον Ολυμπιακό έχουν ξεκαθαρίσει πως δεν πρόκειται να πωληθεί κανένας παίκτης τον Γενάρη.\nΟυδέποτε ο Σάββας Θεοδωρίδης επικοινώνησε με τον Σταύρο Κοντονή πριν ξεκινήσει το ματς Κυπέλλου του Ολυμπιακού στο Αίγιο, όπως γράφτηκε σε μερίδα του Τύπου προκαλώντας, όπως είναι φυσικό, την δυσφορία των ανθρώπων του Ολυμπιακού.\nΔημοσιεύματα το πρωί της Πέμπτης (3/12) ήθελαν τον εκ των αντιπροέδρων του Ολυμπιακού να επικοινωνεί με τον Σταύρο Κοντονή πριν την έναρξη της αναμέτρησης των ερυθρόλευκων με τον Παναιγιάλειο στο Αίγιο, ενημερώνοντας τον υφυπουργό Αθλητισμού σχετικά με αντικείμενα που εκτοξεύθηκαν από τις εξέδρες με στόχο τους παίκτες του Θρύλου.\nΓεγονός που προκάλεσε την δυσφορία των ανθρώπων του Ολυμπιακού, καθώς ουδέποτε συνέβη κάτι τέτοιο.\n"Για μια ακόμη φορά γράφουν ψέμματα", σημείωναν χαρακτηριστικά υψηλόβαθμα διοικητικά στελέχη του Ολυμπιακού, τονίζοντας ότι δεν υπήρξε ποτέ και κανενός είδους επικοινωνία του κ. Σάββα Θεοδωρίδη, με τον Σταύρο Κοντονή.\nΟ Ολυμπιακός φιλοξενεί την Εμπόριο Αρμάνι Μιλάνο (22:00) και ο προπονητής της, Γιασμίν Ρέπεσα, στάθηκε στη μεγάλη σημασία που έχει η αναμέτρηση της 8ης αγωνιστικής του Β' Ομίλου της Euroleague για την ομάδα του.\nO 54χρονος τεχνικός της Μιλάνο δήλωσε πως «η νίκη μας επί της Αναντολού Εφές μάς έδωσε την ευκαιρία να παραμείνουμε στην διεκδίκηση της πρόκρισης στο Top 16 που είναι ο στόχος μας. Γνωρίζουμε πόσο δύσκολο είναι εξαιτίας των δύο αγώνων που χάσαμε κι έπρεπε να είχαμε νικήσει. Επίσης απουσιάζουν κάποιοι παίκτες-κλειδιά, αλλά έτσι είναι το μπάσκετ. Πρέπει να είσαι αποφασισμένος να νικήσεις και να μην ψάχνεις για δικαιολογίες».\nΔείτε ΕΔΩ τις καλύτερες φάσεις και τα γκολ από την αναμέτρηση της ομάδας μας κόντρα στον Παναιγιάλειο για το Κύπελλο Ελλάδος, όπως τα έδωσε στη δημοσιότητα η ΠΑΕ Ολυμπιακός.\nΟ κ. Σάββας Θεοδωρίδης μίλησε στο Olympiacos TV μετά τη νίκη της ομάδας μας επί του Παναιγιάλειου.\nΑναλυτικά οι δηλώσεις του Α' αντιπροέδρου της ομάδας μας στο Olympiacos TV, ύστερα από την επικράτηση με 4-0 επί του Παναιγιάλειου:\n«Θα σταθώ πάρα πολύ λίγο στο παιχνίδι. Ο Παναιγιάλειος ήταν μια πάρα πολύ καλή ομάδα, έπαιξε κατά τη δική μου γνώμη, πολύ καθαρό ποδόσφαιρο και αυτό έχει μεγάλη σημασία για εμάς, για τον Ολυμπιακό. Έγινε ένα πάρα πολύ ωραίο παιχνίδι. Δεν έχει σημασία το σκορ. Εμείς είμαστε όπως και να το κάνουμε καλύτερη ομάδα. Ήταν πολύ καλός ο Παναιγιάλειος και μου άρεσε.\nΤώρα θα σταθώ σε ένα σημείο που είναι το πιο βασικό για εμένα. Δίνω συγχαρητήρια σε όλους τους φιλάθλους του Ολυμπιακού, διότι σήμερα πραγματικά βοηθήσανε, ευπρεπώς, την ομάδα. Δεν κάνανε το παραμικρό που να επισύρει οτιδήποτε και ελπίζω σε όλα τα παιχνίδια να σταθούν μαζί μας κατά τον ίδιο τρόπο και επιμένω σε αυτό. Διότι δεν μπορεί ο Ολυμπιακός, να παίζει κεκλεισμένων των θυρών. Τα πέντε εκατομμύρια φιλάθλων της ομάδας δεν το ανέχονται αυτό το πράγμα. Αν συνεχίσουν με το ίδιο ήθος, όπως το σημερινό, θα έχουν να κερδίσουν πάρα πολλά και αυτοί, σαν φίλαθλοι του Ολυμπιακού, αλλά και ο Ολυμπιακός».\nΔείτε το σχετικό ΕΔΩ\nΟ Γιάννης Μπουρλάκης θέλησε να αποτυπώσει στα λεγόμενά του τις εμπειρίες από το ματς με τον Ολυμπιακό.\nΟ μεσοεπιθετικός του Παναιγιάλειου τόνισε μετά το παιχνίδι στο Αίγιο για:\nΤην εμφάνιση της ομάδας του με Ολυμπιακό και την συνέχεια: Καλησπέρα και από μένα. Καταρχήν όπως είπε και ο κόουτς το παιχνίδι ( με τον Ολυμπιακό) ήταν κυρίως μία γιορτή για την πόλη και τον κόσμο αλλά και για την ομάδα μας. Καθένας από εμάς προσπάθησε να το χαρεί περισσότερο. Σε σχέση με τον αντίπαλο πιστεύω ότι σταθήκαμε αρκετά καλά. Δημιουργήσαμε κάποιες ευκαιρίες. Όχι πολλές. Το σημαντικό είναι ότι δεν κάτσαμε πίσω. Προσπαθήσαμε να παίξουμε ποδόσφαιρο και να το χαρούμε. Το παιχνίδι αυτό τελείωσε και έχουμε μία πολύ δύσκολη συνέχεια, αρχής γενομένης από την Δευτέρα. Είναι ένα δύσκολο παιχνίδι. Τα κεφάλια κάτω. Πρέπει να δουλέψουμε σκληρά για να ευχαριστήσουμε αυτόν τον κόσμο που μας βοήθησε και που είναι κοντά μας και όπως είπα και πριν να το κάνουμε αυτό αρχής γενομένης από την Δευτέρα.\nΠρωταγωνιστής σε νέο... ερωτικό σκάνδαλο ο Φρανκ Ριμπερί, καθώς σύμφωνα με το «europe1» που παρουασιάζει σε δημοσίευμά του το "gazzetta.gr" κανόνισε... πάρτι με 10 ιερόδουλες, εκ των οποίων η μία ήταν ανήλικη.\nΦαίνεται πως ο Φρανκ Ριμπερί δεν μπορεί να καθίσει ήσυχος με τίποτα, καθώς το όνομά του ενεπλάκη σε ένα νέο ερωτικό σκάνδαλο.\nΣύμφωνα με το δημοσίευμα, ο Γάλλος μεσοεπιθετικός της Μπάγερν Μονάχου κανόνισε ένα πάρτι και ζήτησε από ένα φίλο τους να του φέρει 10 ιερόδουλες, δίνοντάς του 15000 ευρώ για να τις πληρώσει.\nΑυτός όμως, έδωσε από... 500 ευρώ σε κάθε μία και κράτησε τις υπόλοιπες 10.000, κάτι που οι νεαρές κοπέλες κατάλαβαν και άρχισαν τις... διαρροές προς τα ΜΜΕ.\nΜάλιστα, μία από τις θηλυκές παρουσίες του πάρτι ήταν ανήλικη, με αποτέλεσμα ο διεθνής ποδοσφαιριστής της ευρωπαϊκής αντιπάλου του Ολυμπιακού να κληθεί από τις αρχές για κατάθεση πριν από μία περίπου εβδομάδα.


Ο μεγάλος Καζαμίας | δημοκρατία\nΟ μεγάλος Καζαμίας\nΑναμένεται στην Αθήνα η πραγματική «λίστα Λαγκάρντ». Ο εισαγγελέας Γ. Πεπόνης ασκεί δίωξη εις βάρος όποιου δημοσιογράφου ανέφερε σε ρεπορτάζ ή σε σχόλιο τη λέξη «Μαργαρίτα». Ο Ανδρέας Λοβέρδος παθαίνει «ρίκκσυ συνδέσμων» σε αγώνα μπάσκετ της ομάδας των βουλευτών. Αποχωρούν άλλοι τρεις από το ΠΑΣΟΚ. Η Ντόιτσε Μπανκ ανακοινώνει ότι νοτίως της Μυκόνου υπάρχει κοίτασμα «Σανέλ» αξίας 340 δισ. ευρώ! Ο Κωστής Χατζηδάκης μιλάει σε συνέδριο για την ανάπτυξη και ο Μίμης Ανδρουλάκης παρουσιάζει το βιβλίο του «Τσίπρα, σου έρχομαι»! Ο Αντώνης Σαμαράς δηλώνει ότι αυτές είναι οι τελευταίες περικοπές. Ο Ολυμπιακός παίρνει το έπαθλο του πρωταθλητή. «Τον Μάιο μπορεί να μην έχουμε λεφτά να αγοράσουμε κύπελλο» δηλώνει ο πρόεδρος της ΕΠΟ. Ο Σπ. Μουζακίτης τού ασκεί δίωξη «για διασπορά ψευδών ειδήσεων». Ο Χριστοφοράκος «συλλαμβάνεται» να αγοράζει χαβιάρι στη Φρανκφούρτη.\nΕγκυρες πληροφορίες αναφέρουν ότι ο Γ. Στουρνάρας εξασφάλισε από τη γαλλική κυβέρνηση την αυθεντική «λίστα Λαγκάρντ». Ο Α. Ρουπακιώτης πληροφορείται από την τηλεόραση ότι μπορεί να είναι υπουργός Δικαιοσύνης και όχι να τον παριστάνει. Ετσι, εκδίδει ένα ακόμη δελτίο Τύπου για «αποσυμφόρηση των φυλακών». Ο κ. Κασιδιάρης επιτίθεται κατά του ΣΥΡΙΖΑ και δέχεται οξεία διαμαρτυρία από τον Αλέξη Τσίπρα. «Εμείς δεν είπαμε κάτι για σας» λέει ο πρόεδρος Αλέξης. «Ναι, αλλά δεν μπορούμε να ασχολούμεθα μόνο με το ΠΑΣΟΚ, θα μας παρεξηγήσουν» απαντά ο Κασιδιάρης. Η κυβέρνηση παρουσιάζει το νέο φορολογικό νομοσχέδιο. Οσοι σκέφτονται να κάνουν παιδιά φορολογούνται με 55%. Οσοι έχουν παιδιά δεν φορολογούνται πλέον. Συλλαμβάνονται αυθωρεί! Το Ιδρυμα Νιάρχου αναλαμβάνει να ταΐζει και τις μητέρες των λιμοκτονούντων παιδιών. Ανοίγει το Τριώδιο. Λόγω Μνημονίου, λέγεται… Μονώδιο! Ο Χριστοφοράκος φωτογραφίζεται μπροστά σε μια μερίδα καπνιστό σολομό στη Στουτγάρδη. Ο Σαμαράς δίνει αύξηση σε όλους, στις 30 του μήνα!\nΟ Μαυραγάνης ανακοινώνει ότι αναμένεται η λίστα Λαγκάρντ. Ο Τατσόπουλος την 25η Μαρτίου ντύνεται… Κολοκοτρώνης με φούστα κλαρωτή! Τον κυνηγάει για να τον… δείρει η (άλλη) μισή Αθήνα! Ο Σκάι επαναλαμβάνει το ντοκιμαντέρ για το 1821. Ο Βερέμης κομπορρημονεί: «Εγώ καλά σας τα έλεγα, δεν σας άρεσε ο Τούρκος, ε; Προτιμούσατε τον Γερμανό!». Ο Θεόδωρος Πάγκαλος ετοιμάζει καινούργιο βιβλίο: «Μαζί τα χωνεύουμε»! Λόγω Απόκρεω, οι πολιτικοί κυκλοφορούν ελεύθερα! Ολοι τούς θεωρούν πλέον «μασκαράδες»! Οι δημοφιλέστερες μουτσούνες είναι «Γιωργάκης» και «Παπακωνσταντίνου» με ριγέ στολή! Ο Καραβέλας στέλνει e-mail με χαιρετισμούς από την Ουρουγουάη στη νέα διοίκηση της Siemens! Ο Μπερλουσκόνι κερδίζει τις εκλογές στην Ιταλία και κάνει υπουργό πολιτισμού την Τσιτσιολίνα! Ο Βενιζέλος ζητάει τη σύλληψη όσων ψήφισαν Χρυσή Αυγή. Ο Ρουπακιώτης ανακοινώνει ότι ξανανοίγουν τα ξερονήσια! «Καλύτερα, θα κάνουμε και δωρεάν διακοπές» δηλώνει ο «Καιάδας»!\nΟ Σαμαράς ανακοινώνει ότι αυτά τα μέτρα είναι τα τελευταία. Ο Λάκης Γαβαλάς αποφυλακίζεται από τον Κορυδαλλό, αλλά συλλαμβάνεται μόλις βγαίνει για ένα παλιότερο ένταλμα. Δεν είχε πληρώσει το χαράτσι στη βίλα της Μυκόνου! Η Παναχαϊκή χάνει την άνοδο στην Α’ Εθνική και ο Κούγιας αποκαλύπτει νέα «παράγκα» στο ποδόσφαιρο. Ο Φερέιρα αναλαμβάνει βοηθός του Ρότσα στον Παναθηναϊκό. Ο Μπατίστ έρχεται για τριήμερο και το περνάει στα κρατητήρια, γιατί ο υιός Γιαννακόπουλος δεν είχε πληρώσει τα κοινόχρηστα του διαμερίσματος που έμενε ο αθλητής! Η κυβέρνηση ανακοινώνει ότι θα πάρουμε την επόμενη δόση… τη Μεγάλη Παρασκευή (των καθολικών). Ο Χριστοφοράκος φωτογραφίζεται να τρώει σουβλάκι σε γυράδικο του Ντίσελντορφ. Ο Αβραμόπουλος συναντάται με τους υπουργούς Εξωτερικών των Σκοπίων και της Τουρκίας και συζητούν για την τρύπα του όζοντος! Συλλαμβάνονται πέντε επιχειρηματίες για χρέη προς το Δημόσιο. Οι τρεις χρωστούν περισσότερα από 50 ευρώ! Αφήνονται ελεύθεροι ακόμη τρεις αλλοδαποί που σκότωσαν Ελληνες.\nΗ τρόικα απαγορεύει τα βεγγαλικά, τον οβελία, το κοκορέτσι, τη συκωταριά και τα κόκκινα αυγά. «Μια χρονιά χωρίς Πάσχα αποφέρει στους δανειστές δύο δισ. ευρώ. Επιτρέπεται μόνο η μαγειρίτσα! Ο Ρουπακιώτης εξαγγέλλει μέτρα για την αποσυμφόρηση των φυλακών, που γέμισαν με Ελληνες οι οποίοι παρέβησαν την εντολή και έκαναν ελληνικό Πάσχα! Ο Πειραιώς Σεραφείμ κατηγορείται από την «Bild» ως φοροφυγάς, επειδή στη μητρόπολή του μοίρασε αρνάκι σούβλας και κόκκινα αυγά στους απόρους. Συλλαμβάνεται ο Γλου επειδή η γυναίκα του έψησε… τσουρέκια! Οι πολιτικοί επισκέπτονται όλα τα στρατόπεδα, καθώς δεν κυκλοφορούν αβγά και λαχανικά! Συλλαμβάνεται ο Βωβός επειδή χρωστούσε τα εισιτήρια σε τρεις πρώην παίκτες του Αμαρουσίου! Με δήλωσή του ο Αρης Σπηλιωτόπουλος πληροφορεί τους ψηφοφόρους του ότι, σε ένδειξη εγκράτειας και σύνεσης, εφέτος δεν θα κάνει Πάσχα στη Μύκονο. Συλλαμβάνονται όλοι οι κάτοικοι και οι τουρίστες στο Βροντάδο της Χίου επειδή τήρησαν το έθιμο με τις «ρουκέτες». Τα κρατητήρια της χώρας γεμίζουν από «τρομοκράτες» που έριξαν βεγγαλικά στο «Χριστός Ανέστη»!\nΗ Ελλάδα κερδίζει τον διαγωνισμό της Γιουροβίζιον με το τραγούδι «Κόβει λόρδα – πέφτει πείνα» σε στίχους Γιάννη Στουρνάρα και μουσική Χατζηδάκη (Κωστή, για να μην παρεξηγηθούμε).\nΟ Αλέξης Τσίπρας γίνεται δεκτός στην Ουάσινγκτον από τον Ομπάμα. Προκαλείται πάταγος, καθώς ο Μπαράκ τον υποδέχεται λέγοντας «Welcome, dear Andreas!». Παρούσα στη δεξίωση στον Λευκό Οίκο, η Γιάννα Αγγελοπούλου. Στο αεροδρόμιο συλλαμβάνεται ο Τατσόπουλος, που είχε ακολουθήσει τον Τσίπρα. Η κατηγορία είναι «για να μην… τη μισή Ουάσινγκτον». Στο δικαστήριο ο Τατσόπουλος δηλώνει «σιγά την πόλη!» Ο Αβραμόπουλος επισκέπτεται το Τατζικιστάν, τη Ζιμπάμπουε, το Μπενίν και την Κένυα, όπου συζητά με τους ομολόγους του το πρόβλημα της Θράκης, το Σκοπιανό και το Βορειοπηπειρωτικό. «Εδώ με ακούνε και δεν με στενοχωρούν» δηλώνει στους δημοσιογράφους. Ο Στουρνάρας απειλεί να παραιτηθεί αν δεν πληρωθεί από τους πολίτες το χαράτσι του 2011! Ο Κάρολος Παπούλιας επιτίθεται πάλι κατά της φοροδιαφυγής. «Κοίτα ποιος μιλάει» δηλώνει η Δήμητρα Λιάνη. Ο Μπερίσα κάνει δηλώσεις για τη «Μεγάλη Αλβανία» που φτάνει μέχρι τα Αντικύθηρα. «Τα Αντικύθηρα ανήκουν στα Επτάνησα» απαντά το υπουργείο Εξωτερικών. «Και η Κέρκυρα ανήκει στα Επτάνησα και είναι απέναντί μας» απαντά ο Μπερίσα! Ο Γ. Αλαφούζος ανακοινώνει νέα αύξηση μετοχικού κεφαλαίου στον Παναθηναϊκό, όπως κάθε μήνα.\nΜε ανακοίνωση του Ράιχενμπαχ και του Φούχτελ απαγορεύονται στους Ελληνες οι διακοπές. Κάνουν χρυσές δουλειές οι Πακιστανοί πλαστογράφοι, που πουλάνε πλαστά πακιστανικά διαβατήρια σε Ελληνες που θέλουν να πάνε διακοπές! Κοινοπραξία Τούρκων, Αλβανών και Σκοπιανών αγοράζει πέντε ελληνικές μαρίνες. «Προχωράμε με ταχύτητα στις αποκρατικοποιήσεις» δηλώνει ο Κωστής Χατζηδάκης. Ανακοινώνεται ότι το 2093 αρχίζουν οι έρευνες για πετρέλαιο στην ΑΟΖ που θα κηρυχθεί το 2091. Την ανακοίνωση κάνει ο πρωθυπουργός από το Καστελόριζο! «Επιτέλους, δικαιώνεται η εξωτερική μου πολιτική» δηλώνει από το χωριό του ο Δημήτρης Αβραμόπουλος. Ο Ανδρέας Λυκουρέντζος ανακοινώνει ότι τα γενόσημα δεν προκαλούν παρενέργειες. «Και γιατί φοράτε μάσκα;» τον ρωτούν οι δημοσιογράφοι. Απεργούν οι φαρμακοποιοί διεκδικώντας τα χρήματα που τους χρωστάει ο ΕΟΠΥΥ από το 2011. «Νομίζαμε ότι τα είχατε ξεχάσει» δηλώνει ο υφυπουργός Σιαλμάς. Η Ντόρα Μπακογιάννη επιστρέφει από το εξωτερικό. Ο ΣΥΡΙΖΑ φέρνει νέα πρόταση για εξεταστική του Μνημονίου, αλλά η Ζωή Κωνσταντοπούλου έχει ξεχάσει ότι η Βουλή είναι κλειστή! «Δεν είναι Ζωή αυτή!» δηλώνει ο Νότης Μαριάς, πρώην πρόεδρος του ΟΕΕΚΚ επί ΠΑΣΟΚ και τώρα Ανεξάρτητος Ελληνας. Ο Κώστας Μαρκόπουλος εκδηλώνει τη δυσαρέσκειά του και ο Καμμένος επιστρέφει με το φουσκωτό από την Ικαρία. Ο Νίκος Νικολόπουλος ανακοινώνει νέο κόμμα με τίτλο «Εγώ καλά σού τα ‘λεγα»! Συλλαμβάνεται ο πρύτανης του ΑΠΘ Μυλόπουλος επειδή κατασκεύασε ακόμη δύο τουαλέτες στο κτίριο!\nΗ Αστυνομία ανακοινώνει ότι εφέτος έγιναν οι λιγότερες ληστείες και οι λιγότεροι φόνοι από κάθε άλλο καλοκαίρι. «Μα, δεν έμεινε τίποτα πια για να κλέψουν» δηλώνουν οι πολίτες. «Να είστε ευχαριστημένοι που έχετε ακόμη τα σπίτια σας» απαντά ο Ν. Δένδιας. Η Ομάδα Ζήτα της Αστυνομίας διαλύεται γιατί δεν έχουν λάστιχα οι μοτοσικλέτες. «Αναλαμβάνουμε εμείς το έργο τους» ανακοινώνει ο Ν. Μιχαλολιάκος, που εξασφαλίζει χορηγία από εταιρία ελαστικών. «Πρόκειται για φασιστικές ομάδες κρούσης» φωνάζει ο Βενιζέλος. «Εμείς βάζουμε τα ελαστικά, εσείς έχετε πολιτική ελαστική συνείδηση» απαντά ο γραμματέας. «Δεν θα κάνουμε τον νόμο… λάστιχο» δηλώνει ο Ν. Δένδιας και ανακοινώνει ότι εξασφάλισε δωρεάν λάστιχα έπειτα από έλεγχο σε μια μάντρα στο… Ζεφύρι! Η ελληνική ακτοπλοΐα διαλύεται, καθώς η κίνηση είναι πεσμένη κατά 90%! «Σκεφτείτε ότι τον Δεκαπενταύγουστο μεταφέραμε λιγότερους επιβάτες από… τα Χριστούγεννα» δηλώνει εκπρόσωπος των ακτοπλόων. Τα κανάλια αποκαλύπτουν ότι για να πας και να έρθεις στην Κρήτη χρειάζεσαι τρεις μισθούς και ένα επίδομα πολυτέκνου! Συλλαμβάνονται ο Λάκης Γαβαλάς και η αδελφή του, μόλις αποφυλακίζονται από τον Κορυδαλλό. Το νέο ένταλμα αφορά χρέη από λουλούδια στον Ρέμο το καλοκαίρι του 2006! Οι δικαστές αποφασίζουν να λύσουν την απεργία τους μέχρι τέλος Αυγούστου, που τα δικαστήρια… είναι κλειστά! «Επιτέλους, κέρδισε η λογική» δηλώνει ο Αντώνης Ρουπακιώτης. Αποφυλακίζεται ο Μάκης Ψωμιάδης και στη θέση του συλλαμβάνεται ο Τάκης Σπυριδάκης. «Εσύ τον κάνεις καλύτερα τον αγαπούλα» αποφαίνονται ανακριτής και εισαγγελέας!\nΣυλλαμβάνεται ο Χριστοφοράκος! Toν κάνει τσακωτό σε μπιραρία του Μονάχου ο φακός της «δημοκρατίας»! Ο ΑΝΤ1 εξασφαλίζει νέο τουρκικό σίριαλ, το «Σφάξε με, αγά μου, ν’ αγιάσω». Ο Τατσόπουλος προσλαμβάνεται ως αφηγητής και τη μεταγλώττιση κάνει ο Βερέμης! Με εντολή της τρόικας ανοίγουν μόνο τα μισά σχολεία. «Ετσι θα κερδίσουμε τρία δισ. ευρώ» λέει ο Ράιχεμπαχ. «Μα, τα παιδιά θα χάσουν μια χρονιά» διαμαρτύρεται ο (ακόμη) υπουργός Παιδείας Αρβανιτόπουλος. «Ναι, αλλά κερδίζει η οικονομία» απαντά ο Σόιμπλε, που έχει πάρει τη θέση του Γιούνκερ. Ο Σαμαράς δηλώνει ότι «αυτά τα μέτρα είναι τα τελευταία». Ο Λαφαζάνης εξαγγέλλει κίνηση μέσα στον ΣΥΡΙΖΑ με τον τίτλο «Θυμάσαι που σε ξύριζα;» Ο Τατσόπουλος προσχωρεί στους Ανεξάρτητους Ελληνες τάζοντας ότι θα τους φέρει στο κόμμα… τη μισή Αθήνα! Η Αλέκα Παπαρήγα ψάχνει για νέο γενικό γραμματέα. Κατά πληροφορίες, κάνει έρευνα στα… δημοτικά σχολεία της χώρας! «Να τον βρούμε, να τον μεγαλώσουμε και βλέπουμε» δηλώνει η Αλέκα στον 902.gr. Ο Ομπάμα δέχεται πάλι τον Τσίπρα στην Ουάσινγκτον. «Χαιρετίζω τον μέλλοντα πρωθυπουργό» λέει στην πρόποσή του ο πρόεδρος. Στο γεύμα παρίσταται και η Γιάννα Αγγελοπούλου. Ο Δ. Αβραμόπουλος επισκέπτεται τη Γουινέα Παπούα, την Αντίγκουα, την Τζαμάικα και τις νήσους Φερόε. «Προσπαθούμε να έχουμε συμμάχους στο Σκοπιανό, στο Βορειοηπειρωτικό, στο Κυπριακό και τα ελληνοτουρκικά» δηλώνει στο Κίνγκστον, με ολίγον γλαρά μάτια. Σε εκδήλωση για τη Μικρασιατική Καταστροφή καθιερώνεται από την τρόικα το «Βραβείο Ρεπούση».\nΜε απόφαση της τρόικας καταργείται ο εορτασμός του «Οχι». Στην ανακοίνωση αναφέρεται ότι «από τη στιγμή που η Γερμανία είναι προστάτιδα δύναμη και η Ιταλία έχει τα χάλια της, τι να γιορτάσετε, φουκαράδες;» Εμφανίζεται η Επαναστατική Οργάνωση «Αρτέμης Μάτσας 2013» και εκτοξεύει μολότοφ με γιαούρτη κατά των γραφείων της Ε.Ε. και της «Τask Force». Ο Τατσόπουλος ζητάει επιχορήγηση από το ΕΣΠΑ για να κάνει ντοκιμαντέρ γύρω από το «Επος του ’40»! Οι Γερμανοί συνηγορούν αμέσως! Το Mega εξασφαλίζει την τουρκική σειρά « Γκιαούρηδες, έφτασε η ώρα σας». «Πρόκειται για μια σειρά που παρουσιάζει την καθημερινότητα της τουρκικής κοινωνίας» δηλώνουν οι υπεύθυνοι του καναλιού. Ο Λάκης Λαζόπουλος ξαναρχίζει το «Τσαντίρι» στον Alpha, που είχε διακοπεί αιφνιδίως. Ο Σκάι γυρίζει μια σειρά ντοκιμαντέρ με τίτλο «Και όμως, αντέχουν». Αρχικά νομίζεται ότι αναφέρεται σε προϊστορικά όντα, αλλά οι υπεύθυνοι του σταθμού αποκαλύπτουν ότι η σειρά αφορά τους… Ελληνες πολίτες «που αντέχουν ακόμη τα μέτρα της τρόικας»! Η ΕΡΤ αγοράζει από το BBC δυο ακόμη σειρές. Η ζώνη 6-8 παραμένει με τους ίδιους παρουσιαστές, αλλά αλλάζει τίτλο. Τώρα λέγεται «Σύριζα κι αράξαμε»! Ο Θ. Πάγκαλος εξακολουθεί να βγάζει ακίνητα στο σφυρί για να πληρώσει τους φόρους κληρονομιάς, αλλά δεν τα αγοράζει κανείς! Στο twitter τού στέλνουν το μήνυμα «μαζί δεν τα κληρονομήσαμε»! Ο Αντώνης Ρουπακιώτης στέλνει νέο δελτίο Τύπου και αναφέρει ότι επίκειται αποσυμφόρηση των φυλακών. Εν τω μεταξύ, έχουν γίνει κρατητήρια τα πρώην ξενοδοχεία «Λα Μιράζ» και «Αμπασαντέρ» στην Ομόνοια! Του Αγίου Δημητρίου ο Δ. Αβραμόπουλος στέλνει ευχετήριο τηλεγράφημα στον εαυτό του!\nΕγκυρες πληροφορίες αναφέρουν ότι επίκειται τελικά η άφιξη της αυθεντικής «λίστας Λαγκάρντ». Ο Λοβέρδος ανακοινώνει ότι δεν συνεργάζεται τελικά με τον Τατσόπουλο, γιατί έπειτα από έρευνα της VPRC αποδείχτηκε ότι είχε πάει με το μισό Λιανοκλάδι. Η Χρυσή Αυγή ανακοινώνει ότι προσφέρει 10.000 ευρώ σε όποιον προσκομίσει αποδείξεις για νεκρούς στο Πολυτεχνείο. Εξω από τα γραφεία της σχηματίζεται ουρά χιλιάδων ανθρώπων. «Φαίνεται ότι η Ελλάδα αντιμετωπίζει μεγάλη οικονομική κρίση» σχολιάζουν ξένοι ρεπόρτερ που καλύπτουν το θέμα. Ο Τσίπρας διαψεύδει με οργισμένη ανακοίνωση ότι έλαβε στις 30 Νοεμβρίου τηλεγράφημα από τον Ομπάμα που του έγραφε «Χρόνια πολλά, Αντριου». Ο Σαμαράς ανακοινώνει ότι αυτά είναι τα τελευταία μέτρα… Η Μαρία Δαμανάκη επισκέπτεται τον χώρο του Πολυτεχνείου μεταμφιεσμένη. Ανακοινώνεται ότι εντοπίστηκαν κοιτάσματα πετρελαίου στα Μεσόγεια. Οι εφημεριδες γραφουν ότι πρόκειται για το πηγάδι που είχε βρει πετρέλαιο ο Κωνσταντάρας στον «Φαντασμένο». Ο Σαμαράς προαναγγέλλει ανασχηματισμό. Ο Κουβέλης και ο Βενιζέλος το σκέφτονται να μπουν αντιπρόεδροι. Ο ένας παρακαλάει τον άλλο να δεχτεί. Ποιος είναι; Αποφασίζεται νέο «κούρεμα» των ελληνικών ομολόγων. «Θα σας “κουρεύουμε” τα ομόλογα μέχρι να ομολογήσετε» δηλώνει η Μέρκελ, κρατώντας μαστίγιο.\nΟ Στουρνάρας ανακοινώνει ότι τον επόμενο μήνα φτάνει η αυθεντική «λίστα Λαγκάρντ». Ο Τσίπρας επιστρέφει από τις καλοκαιρινές του διακοπές. Ο Χατζηδάκης ανακοινώνει ότι πωλούνται ο ΟΣΕ, η ΤΡΑΙΝΟΣΕ, η ΓΑΙΑΟΣΕ, η ΔΕΗ, ο ΟΠΑΠ, η ΕΥΔΑΠ, η ΔΕΥΑΘ, ο ΟΛΠ, ο ΟΛΘ, τα αεροδρόμια, τα λιμάνια κ.λπ. «Υπάρχει ένα μικρό πρόβλημα, δεν βρίσκουμε αγοραστές» δηλώνει ο υπουργός. Περίπου 500.000 ελληνες καταθέτουν τις πινακίδες των αυτοκινήτων, αδυνατώντας να πληρώσουν τα τέλη κυκλοφορίας. Ο Στουρνάρας ανακοινώνει νομοσχέδιο για την παταξη της φοροδιαφυγής. Κατατίθεται καθυστερημένα ο Προϋπολογισμός, γιατί ο Στουρνάρας είχε χάσει το στικάκι. Οι κακές γλώσσες λένε ότι το στικάκι είχε μέσα τη «λίστα Λαγκάρντ». Στα μηνύματά τους οι πολιτικοί αρχηγοί δηλώνουν ότι το 2013 ήταν μία ακόμη δύσκολη χρονιά. «Του χρόνου θα είμαστε κυβέρνηση» δηλώνει ο Αλέξης Τσίπρας. «Να βοηθήσουμε τους αδύναμους» δηλώνει ο Κάρολος Παπούλιας. «Το ΠΑΣΟΚ είναι εδώ, αλλά ψάχνω να το βρω» δηλώνει ο Βενιζέλος. «Σας υπόσχομαι ότι αυτά τα μέτρα είναι τα τελευταία» καταλήγει ο Αντώνης Σαμαράς.


"Ο Jay πάει mundial" - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\n“Ο Jay πάει mundial”\nΜια σελίδα στο facebook με τίτλο “Ο JAY PAEI MUNDIAL” δημιούργησε ο Στράτος Αλεξίου από κοινού με τον Δημήτρη Αθανασόπουλου και απέσπασε χιλιάδες “likes” με την βοήθεια των social media αλλά και του radio1d.gr που συμμετείχε σε αυτή την προσπάθεια.\nΣτόχος του δημιουργού ήταν να βρεθούν τα χρήματα ώστε ο Jay που είναι από τους πιο φανατικούς υποστηρικτές της εθνικής μας ομάδας να συγκεντρώσει τα χρήματα που απαιτούνται για να ταξιδέψει μέχρι τη Βραζιλία. Ο Jay όμως δεν θα συντροφεύσει την εθνική μας παρόλο που η υποστήριξη του κόσμου ήταν δεδομένη.\n“Πολλοί νόμισαν ότι κάτι κρύβεται από πίσω. Η δική μας πρόθεση όμως ήταν ανιδιοτελής. Θέλαμε να δώσουμε την ευκαιρία σε ένα παιδί με ειδικές ανάγκες να δει από κοντά τον αγώνα της αγαπημένης του ομάδας και σας ευχαριστούμε για την υποστήριξη”, είπε στο radio1d.gr o κ Αθανασόπουλος.\nΟ Δημήτρης Αθανασόπουλος μίλησε με τον πατέρα του Jay και του μετέφερε την υποστήριξη χιλιάδων ανθρώπων κυρίως από την Ελλάδα που ήθελαν να δώσουν την ευκαιρία στον μικρό φίλαθλο να ξαναδεί τον αγώνα της ομάδας μας. “Πιστεύω ότι κάθε διοργάνωση έχει κι άλλες πτυχές. Εμείς δείξαμε την ανθρώπινη και ευαίσθητη ψυχή του MUNDIAL”, τόνισε.\nΗ σελίδα ο JAY PAEI MUDIAL στο Facebook έχει ήδη κοντά στα 100.000 likes.\nNext story Ποροσένκο: Παράταση για τρεις ακόμη ημέρες η κατάπαυσης του πυρός\nPrevious story Κεγκέρογλου: «Όποιος δεν υποβάλλει αίτηση μέχρι τη Δευτέρα χάνει το κοινωνικό μέρισμα»


ΔΙΑΤΡΟΦΗ,ΥΓΕΙΑ & ΕΥΕΞΙΑ: Απολαύστε το φαγητό σας, με λιγότερες θερμίδες\nΟι αρχαίοι Έλληνες, γνωστοί για την τάση τους στην υγιεινή ζωή, ποτέ δεν έτρωγαν πολύ. Είναι χαρακτηριστικό ότι οι Πέρσες τούς χλεύαζαν, λέγοντας ότι οι Έλληνες σηκώνονται από το τραπέζι, ενώ ακόμα πεινούν. Η απομάκρυνσή μας από αυτό θα πρέπει να μας προβληματίσει.\nΗ Μεσογειακή διατροφή αποτελεί παράδειγμα για πολλούς λαούς μέχρι και σήμερα. Δυστυχώς όμως, στην εποχή μας καλό φαγητό σημαίνει το πολύ φαγητό. Αυτή είναι μια λάθος νοοτροπία, που οδηγεί στην υπερφαγία και κατ’ επέκταση στην παχυσαρκία.\nΤο φαινόμενο της υπερφαγίας, δεν το συναντάμε στην νεογνική ηλικία. Ένα μωρό καταναλώνει την ποσότητα που του είναι απαραίτητη και μόλις αισθανθεί κορεσμό σταματάει να τρώει. Αυτό είναι ένα χαρακτηριστικό το οποίο χάνουμε μεγαλώνοντας. Περνώντας τα χρόνια, η τροφή δεν είναι μόνο ένα μέσω επιβίωσης ή είδος σωματικού καύσιμου, αλλά αποκτά μια πιο σύνθετη έννοια.\nΗ ποσότητα και το είδος της τροφής που θα καταναλώσουμε έχει να κάνει μεεθιμοτυπικούς, κοινωνικούς, οικονομικούς και συναισθηματικούς παράγοντες. Επίσης, είναι ένα είδος διασκέδασης και απόλαυση, άρα δεν τρώμε μόνο όταν πεινάμε, αλλά και γιατί το επιβάλλει η περίσταση ή λόγω ανάγκης τέρψης.\nΗ Linda Bacon, PhD, καθηγήτρια διατροφής στο Κολλέγιο του San Francisco, αναφέρει ότι το μυστικό για υγιή διατροφική ζωή, είναι να τρώμε όταν πεινάμε και να σταματάμε, όταν έχουμε χορτάσει. Στη συμβουλή αυτή, ουσιαστικά μας παροτρύνει να αφουγκραστούμε το σώμα μας και τις ανάγκες του.\nΆλλωστε, όταν τρώμε περισσότερο από αυτό που χρειαζόμαστε, αισθανόμαστε δυσφορία, πράγμα που δείχνει ότι ταλαιπωρούμε τον οργανισμό μας στο βωμό μιας σύντομης (χρονικά) απόλαυσης. Αντ’ αυτού θα μπορούσαμε να ελέγξουμε την ποσότητα τροφής και στο τέλος να εκπαιδευτούμε διατροφικά, ώστε ακόμη και καταναλώνοντας λιγότερες θερμίδες, να απολαμβάνουμε το φαγητό περισσότερο.\nΜερικοί τρόποι για να πετύχουμε την συμβουλή της Linda Bacon είναι οι εξής:\nΝα τρώμε αργά. Έρευνες έχουν δείξει ότι ο χρόνος για να σταλεί το μήνυμα του κορεσμού στον εγκέφαλο είναι 12 λεπτά στα άτομα με φυσιολογικό βάρος, ενώ στους υπέρβαρους 20 λεπτά, άρα αν κόψουμε σε περισσότερα κομμάτια την τροφή μας, αν την μασήσουμε περισσότερες φορές και αν κάνουμε λίγα λεπτά υπομονή μετά το τέλος του γεύματος θα αισθανθούμε ότι χορτάσαμε.\nΝα είμαστε συγκεντρωμένοι όταν τρώμε. Το φαγητό είναι απόλαυση και διαδικασία. Το γεύμα χρειάζεται χρόνο για να παρασκευαστεί και χρόνο για να καταναλωθεί. Αυτό είναι κάτι που έχει πολύ μεγάλη σημασία και πολλοί το υποτιμάμε. Όταν τρώμε, και παράλληλα βλέπουμε τηλεόραση, ή κάνουμε κάποια άλλη δουλειά, είναι φυσικό να μην αντιλαμβανόμαστε την ποσότητα του φαγητού που τρώμε. Αυτό έχει σαν αποτέλεσμα να τρώμε περισσότερο ή μετά από λίγο να ξανατρώμε. Άρα η κατανάλωση του γεύματος, δεν θα πρέπει να είναι μια πρόχειρη διαδικασία αλλά μια ιεροτελεστία και να έχει την έννοια της φροντίδας του εαυτού μας.\nΝα ελέγχουμε τις μπουκιές μας. Δεν είναι λίγες οι φορές, είτε επειδή έχουμε μπροστά μας ένα ελκυστικό πιάτο, είτε γιατί έχουμε συνηθίσει να τρώμε όλη την μερίδα μας, μιας και η τελευταία μπουκιά είναι η δύναμη μας, όπως τόνιζαν οι μητέρες μας, να οδηγούμαστε στην κατανάλωση μεγαλύτερου όγκου τροφής από αυτόν που χρειαζόμαστε. Θα είχε θετικό αποτέλεσμα, αν σκεφτόμασταν όταν τρώμε, αν έχουμε χορτάσει και να σταματήσουμε πριν αδειάσουμε το πιάτο μας.\nΝα μας ευχαριστεί οπτικά το φαγητό μας. Όπως ανέφερα και παραπάνω, για να αποφύγουμε την υπερφαγία, θα βοηθούσε το γεύμα να γινόταν ιεροτελεστία, που θα φροντίζαμε να ικανοποιεί τις περισσότερες από τις πέντε αισθήσεις μας. Είναι γνωστό ότι «τρώμε με τα μάτια», άρα θα πρέπει το πιάτο να μας να έχει χρώματα, να μας ελκύει. Για να μας ικανοποιήσει και οπτικά και η ποσότητα, ίσως θα ήταν καό α χρησιμοποιούμε μικρότερα πιάτα.\nΝα επιλέγουμε φαγητά που δεν έχουν πολλές θερμίδες, σε μικρό όγκο. Τα άτομα που παχαίνουν είναι αυτά τα οποία υποτιμούν αυτά που τρώνε και υπερεκτιμούν την δραστηριότητα τους. Αυτό σημαίνει πως μπορεί όντως να καταναλώνουν μικρή ποσότητα τροφής, όμως αυτή να είναι πολύ πλούσια σε θερμίδες και σε λιπαρά (γλυκά, τυριά, γλυκά ροφήματα) πράγμα που οδηγεί στην προσθήκη βάρους. Επίσης, κάποιος που έχει συνηθίσει να καταναλώνει π.χ γλυκά, σε ένα επεισόδιο υπερφαγίας, θα πάρει πολύ περισσότερες θερμίδες από κάποιον ο οποίος έχει σαν συνήθεια να τρώει τα φρούτα. Τέλος, οι τροφές που είναι πλούσιες σε φυτικές ίνες, όπως τα φρούτα, τα λαχανικά και τα προϊόντα ολικής αλέσεως δημιουργούν πρώιμο κορεσμό, έχουν μικρό θερμιδικό φορτίο για τον όγκο τους και είναι ιδιαιτέρως ωφέλιμα για την υγεία μας.\nΣυμπερασματικά, αντικαθιστώντας τις παλιές μας διατροφικές συνήθειες με τις παραπάνω, οι οποίες εφαρμόζονται εύκολα και ανώδυνα, θα αποκτήσουμε τον απόλυτο έλεγχο του φαγητού που τρώμε, ενώ παράλληλα θα απολαμβάνουμε το κάθε μας γεύμα. Όλα αυτά είναι μια εγγύηση για ένα ωραίο σώμα και μια υγιή ζωή. Τέλος, δεν πρέπει να ξεχνάμε πως τρώμε για να ζούμε, και σε καμία περίπτωση δεν ζούμε για να τρώμε.


Θοδωρής Σπηλιόπουλος: “Είμαι η πιο αξιόπιστη λύση για τους Χαϊδαριώτες”\ncity view (citview.gr)\nΣυνέντευξη στον Αλέκο Θεοφιλόπουλο\nΘοδωρής Σπηλιόπουλος: Οφείλουμε να παραμερίσουμε το ψέμα του χθες και να χρησιμοποιήσουμε την αλήθεια προς όφελος των συμπολιτών μας. Ο τίτλος του συνδυασμού δεν είναι τυχαίος. Είμαστε «Πολίτες εν δράση» στοχεύοντας στην ποιοτική αναβάθμιση της πόλης μας.\nΕΡ: Ποιος είναι ο καλός δήμαρχος;\n-Αυτός που κοντράρεται με όλους και για όλα. Και επειδή δεν υπήρξαν ποτέ «αγκυλώσεις» γύρω από το δημόσιο συμφέρον, Θα ανοίξω μέτωπο και με την κεντρική εξουσία. Ακόμη και αν είναι η κυβέρνηση ΣΥΡΙΖΑ. Δεν έκανα ποτέ δημόσιες σχέσεις με τα υπουργεία. Ό,τι διεκδίκησα για το Χαϊδάρι το έκανα δημόσια, από προσωπική μου επιλογή.\nΕΡ: Υποσχέσεις πολλές από τους υποψηφίους και μετά, άλλα λόγια να αγαπιόμαστε.\n-Όσα αναφέρονται στο φυλλάδιό μας ισχύουν. Μπορείτε να τα αντιγράψετε για να μην\nκάνετε κανένα λάθος.\nΉρθε η ώρα για να αλλάξουμε σελίδα και να χαράξουμε μια νέα πορεία για το μέλλον.\nΣτηρίζουμε την αυτονομία των πόλεων και διεκδικούμε ρόλο στη διακυβέρνησή τους.\n• Να μην αδρανήσουμε, να μην αδιαφορήσουμε απέναντι στις ανάγκες της νέας γενιάς, απέναντι στις\nανάγκες των παιδιών μας\n• Να δώσουμε τον αγώνα και να τον κερδίσουμε κατά του χθες και της οπισθοδρόμησης\nΔΩΣΤΕ ΜΑΣ ΔΥΝΑΜΗ ΓΙΑ\n• Nα κάνουμε πράξη το πολιτικό μας σχέδιο και τη στρατηγική βιώσιμης ανάπτυξης για το Δήμο μας\n• Nα βελτιώσουμε την ποιότητα ζωής στην πόλη\nΧΩΡΙΚΟΣ ΣΧΕΔΙΑΣΜΟΣ ΚΑΙ ΒΙΩΣΙΜΗ ΑΣΤΙΚΗ ΚΙΝΗΤΙΚΟΤΗΤΑ\n• Με βελτίωση των συνθηκών μετακίνησης όλων,\nχωρίς αποκλεισμούς, σεβόμενοι τα ΑμΕΑ\n• Με την αντιμετώπιση του κυκλοφοριακού φορτίου, που είναι αυξημένο στους δρόμους της πόλης μας\n• Με την εξοικονόμηση φυσικών πόρων που δεν είναι ανεξάντλητοι\nΕΡ: Τι εννοείτε με την φράση υπεύθυνη και καθαρή πόλη;\nΕίναι ολοφάνερο ότι στην πόλη μας δεν υφίσταται σύγχρονη, επιστημονική και οικολογική αντίληψη στην εναλλακτική διαχείριση των απορριμμάτων και των ανακυκλώσιμων υλικών (χαρτί, γυαλί, πλαστικό, αλουμίνιο, λιπαντικά- έλαια, ελαστικών οχημάτων, μπαταριών, ηλεκτρικού& ηλεκτρονικού εξοπλισμού, των απόβλητων υλικών από εκσκαφές, κατασκευές και κατεδαφίσεις, κλαδεμάτων και των βιοαποβλήτων) τα οποία ανέρχονται στο 40% περίπου του συνόλου των απορριμμάτων.\nΕκατοντάδες χιλιάδες ευρώ κάθε χρόνο χάνονται από το Δήμο λόγω άρνησης της παρούσας Δημοτικής Αρχής του κ. Σελέκου να εφαρμόσει σχέδιο εναλλακτικής διαχείρισης των απορριμμάτων.Τα ανταποδοτικά τέλη στον τομέα της καθαριότητας στην πόλη μας είναι από τα ακριβότερα στην Αττική, χωρίς η πόλη να είναι καθαρή!\nΗ παρούσα Δημοτική Αρχή αντί να προχωρήσει στην ανακύκλωση των απορριμμάτων (που σημαίνει άμεση εξοικονόμηση χρημάτων) προτίμησε την εύκολη λύση. Να δανειστεί 1,372 εκατομμύρια ευρώ για αγορά απορριμματοφόρων και λοιπού εξοπλισμού και να φορτώσει το δάνειο στις πλάτες των δημοτών. Με δανεικά και ο λογαριασμός στα συνήθη ισοζύγια!\nΜε δημοσιοποιημένα στοιχεία από τον Δήμο για το 2014 είχαμε παραγωγή 19.141,57 τόνους αποβλήτων. Με ανακύκλωση του 50% της παραπάνω ποσότητας θα\nγλυτώναμε κατ’ έτος 430.685,33 ευρώ και στα 5 χρόνια της παρούσας Δημοτικής Αρχής 2.153.426,63 ευρώ.\nΜε εναλλακτική διαχείριση του 30% των ποσοτήτων (σιδηρούχα, αλουμίνιο, χαρτί και χαρτί συσκευασίας, γυαλί) θα είχαμε ετήσια έσοδα 191.800 ευρώ.\n• Επικαιροποίηση και υλοποίηση του υφιστάμενου Τοπικού Σχεδίου Διαχείρισης Αποβλήτων.\nΔράσεις ενημέρωσης των πολιτών και των μαθητών στα σχολεία.\n• Συνολική διαχείριση των κλαδεμάτων και των βιοαποβλήτων του Δήμου μας, με παραγωγή κομπόστ και χρήση του ως εδαφοβελτιωτικό.\n• Αξιοποίηση της βιομάζας για παραγωγή pellet (πέλλετ) και στήριξη συμπολιτών μας με θέρμανση το χειμώνα σε δράσεις καταπολέμησης της ενεργειακής φτώχειας.\n• Δημιουργία γωνιών ανακύκλωσης και Μικρών Πράσινων Σημείων και Μεγάλου Πράσινου Σημείου με διαδημοτική συνεργασία και τη βέλτιστη αξιοποίηση της ανακύκλωσης για την εξασφάλιση εσόδων στο Δήμο μας.\n• Εγκατάσταση «χαρτοφάγων» σε όλα τα σχολεία για την εναλλακτική διαχείριση χαρτιού χωρίς κόστος για το Δήμο.\n• Αξιοποίηση των ευρωπαϊκών πιλοτικών προγραμμάτων, αναπτύσσοντας συνεργασία με το Πανεπιστήμιο Δυτικής Αττικής, με το Εθνικό Μετσόβιο Πολυτεχνείο και με άλλα επιστημονικά ιδρύματα, για τη σχεδίαση ενός σύγχρονου συστήματος διαχείρισης απορριμμάτων με ορί- ζοντα τα Μηδενικά Απόβλητα.\nΗ καθολική εφαρμογή της εναλλακτικής διαχείρισης των αποβλήτων θα οδηγήσει στη μείωση των σημερινών ανταποδοτικών τελών κατά 20% τουλάχιστον στην τετραετία στις κατοικίες (σήμερα είναι 1,69€/ μ2) και ανάλογα στις επαγγελματικές στέγες.\n24 Μαϊου από Χαϊδάρι Σήμερα\nFake news και στο Χαϊδάρι. Η Λαϊκή Συσπείρωση Χαϊδαρίου και ο Μιχάλης Σελέκος κατασκευάζουν διάφορα Fake News για τη στάση που θα κρατήσει ο συνδυασμός «Πολίτες σε Δράση» τη 2η Κυριακή για την εκλογή του νέου Δημάρχου.\nΚάποιοι άλλοι πάλι, έρχονται να στήσουν ένα σκηνικό ξαναζεσταμένης τροφής. Εμείς λέμε και για αυτούς ότι ο προγραμματικός τους λόγος και το μεγαλύτερο μέρος από το ψηφοδέλτιό τους έρχεται από το παρελθόν. Είναι απόγονοι στην κυριολεξία, και όχι κατ ευφημισμό, και συνεχιστές εκείνων των πολιτικών που μπροστά στα τοπικά συμφέροντα κάποιων «οικογενειών», την εποχή που το χρήμα έρεε άφθονο, αρκέστηκαν στις «ωραιοποιήσεις» και στην «εικόνα», και αγνόησαν τα μεγάλα έργα υποδομής που είχε ανάγκη, η πόλη μας, το Χαϊδάρι.\nΔηλαδή, τα αντιπλημμυρικά, το αποχετευτικό της Αφαίας, το ΜΕΤΡΟ στο Χαϊδάρι, τη συγκοινωνία, τη «βύθιση» τμημάτων της Λ. Αθηνών, τη διεκδίκηση των στρατοπέδων Καραϊσκάκη Α’ και Β΄ως διαδημοτικό πάρκο με υψηλό πράσινο, τη διεκδίκηση των 220 στρεμμάτων της παραλίας Σκαραμαγκά. Είναι οι ίδιοι που δεν δημιούργησαν υποδομές και πλατείες στο Άνω Δάσος Χαϊδαρίου με την ένταξή του στο Σχέδιο Πόλης και αγνόησαν την πράξη εφαρμογής 2/87 για το νταμάρι Χαμηλοθώρη και την μετατροπή του σε δημοτικό άλσος.\nΟι «Πολίτες σε Δράση Χαϊδαρίου», σύμφωνα με την ανταπόκριση του Χαϊδαριωτών και μετά τη μεγάλη προεκλογική συγκέντρωση του συνδυασμού μας στην Πλατεία Ηρώων, θα είναι στους δύο πρώτους την πρώτη Κυριακή στις 26 Μαΐου. Άρα άλλοι θα έχουν το δίλημμα ποιον θα ψηφίσουν για Δήμαρχο τη 2η Κυριακή και όχι οι «Πολίτες σε Δράση Χαϊδαρίου».\nΑπέναντι στα FAKE NEWS, στις «απολιτίκ» ευρέως φάσματος «ωραιολογίες», υποσχέσεις και βολέματα, λέμε στους ΧΑΪΔΑΡΙΩΤΕΣ τα εξής:\nΚαταψηφίστε τους χωρίς έργο αποδεδειγμένα ανίκανους, τους «καλοχαιρέτα», τους «όλοι δίκιο έχετε», τους κατ επάγγελμα «καταγγελιολόγους».\nΟι ΧΑΪΔΑΡΙΩΤΕΣ έχουν νου και κρίση.\nΌχι άλλη τετραετία στασιμότητας. Οι τρεις προηγούμενες τετραετίες που καθήλωσαν το Χαϊδάρι είναι αρκετές.\nΔιαβάστε τα προγράμματα.\nΜελετήστε το δικό μας πρόγραμμα, αποτέλεσμα επίπονης επιστημονικής, τεχνικής, δουλειάς, δράσεων και εμπειρίας.\nΑυγή Συνέντευξη Βισκαδουράκη Ηλέκτρα\nΔημοσίευση: 23 Μαΐου 2019 20:30\nΤον ιστορικό πλούτο του Χαϊδαρίου από την αρχαία Ελλάδα και την πορεία των μυστών στα Ελευσίνια Μυστήρια έως τη σύγχρονη Ιστορία που γράφτηκε με το αίμα αντιστασιακών στο στρατόπεδο της πόλης επιδιώκει να φέρει στην επιφάνεια ο Θοδωρής Σπηλιόπουλος ενώνοντας την πόλη του με την Αθήνα. Ο ίδιος μιλά στην “Αυγή” για το όραμά του και δεν ξεχνά την πάγια διεκδίκηση για ανάκτηση της πρόσβασης του Χαϊδαρίου στην Ακτή Σκαραμαγκά, αλλά και τη βελτίωση της καθημερινότητας.\n* Λίγες ημέρες πριν τις εκλογές, τι προσδοκάτε να φέρει η απλή αναλογική;\nΕίμαστε περήφανοι ως παράταξη που εντέλει η απλή αναλογική έγινε πράξη ύστερα από αγώνες δεκαετιών, που σκεφτείτε ότι ξεκίνησαν στη Μεταπολίτευση. Άλλωστε, έχουμε αποδείξει με την πολιτική μας διαδρομή, αλλά και την παρουσία μας στο δημοτικό συμβούλιο, ότι είμαστε ανοιχτοί σε συνεργασίες όταν αυτές υπηρετούν το συμφέρον των συνδημοτών μας. Αυτό που λέμε στον κόσμο είναι ότι με την απλή αναλογική διαμορφώνονται πλέον οι προϋποθέσεις για την επίτευξη μιας διευρυμένης τοπικής Δημοκρατίας, πράγμα που θα πάει την Αυτοδιοίκηση ένα βήμα παραπέρα, αξιοποιώντας τη δυναμική των συναινέσεων. Ζητούμενο είναι η ψήφος των δημοτικών συμβούλων να υπηρετεί αποκλειστικά και μόνο το καλό της πόλης μας. Ακριβώς επειδή η απλή αναλογική μας θέτει όλους προ των ευθυνών μας, εμείς λέμε ότι μπορούμε να συμμαχήσουμε με τις δημοκρατικές δυνάμεις που προάγουν τον τόπο και υπερασπίζονται τον δημόσιο χαρακτήρα των δημοτικών υπηρεσιών. Επ’ ουδενί δεν μπορούμε να συνεργαστούμε με αυτούς που δεν μπορούν να συμφωνήσουν ούτε με τον ίδιο τους τον εαυτό! Αυτούς που περιορίζονται στη στείρα αντιπολίτευση, υπηρετούν ιδιοτελείς σκοπούς και δεν έχουν κανένα όραμα για το Χαϊδάρι.\n* Ποιο, λοιπόν, είναι αυτό το όραμα;\nΚατ’ αρχάς, θέλουμε το Χαϊδάρι να ανακτήσει τη φυσική του έξοδο στη θάλασσα και ο κόσμος να έχει πρόσβαση στην Ακτή Σκαραμαγκά. Γι’ αυτό και διεκδικούμε από το Ελληνικό Δημόσιο την έκταση των 220 στρεμμάτων. Παράλληλα, ζητούμε από το υπουργείο Ναυτιλίας την απομάκρυνση των βυθισμένων σκαφών και τον καθαρισμό του βυθού της μικρής ακτής (λιμανάκι). Μην ξεχνάτε ότι εμείς εδώ και χρόνια υποστηρίζουμε την αποκατάσταση της Ακτής Σκαραμαγκά με ήπιες λειτουργικές κατασκευές για τη φιλοξενία κατοίκων της πόλης μας και της Δυτικής Αθήνας. Εξάλλου, για τις παρεμβάσεις αποκατάστασης της Ακτής Σκαραμαγκά υπάρχει εξασφαλισμένη χρηματοδότηση από την Περιφέρεια Αττικής.\nΓια εμάς η ανάδειξη του ιστορικού πλούτου του Χαϊδαρίου συνιστά μέσο για τη διαφύλαξη της πολιτιστικής κληρονομιάς μας. Είναι ο τρόπος για να φέρουμε στο προσκήνιο την πλούσια ιστορία του Χαϊδαρίου. Γι’ αυτό και επιδιώκουμε την ανάδειξη του Στρατοπέδου του Χαϊδαρίου, όπου εκτελέστηκαν αντιστασιακοί από τους ναζί, σε χώρο μνήμης. Επίσης, επειδή το Χαϊδάρι βρίσκεται πάνω στην πορεία της Ιεράς Οδού, διεκδικούμε να πιστοποιήσουμε τον λεγόμενο Μεγάλο Δυτικό Περίπατο, που ξεκινά από την Αθήνα και διασχίζει το Αιγάλεω, την Αγία Βαρβάρα, το Χαϊδάρι, τον Ασπρόπυργο και καταλήγει στην Ελευσίνα. Ο Μεγάλος Δυτικός Περίπατος συνδέει όλα τα μνημεία πολιτισμού και φέρνει σε επαφή τον επισκέπτη με το σημερινό πολιτιστικό γίγνεσθαι, αλλά και με τον πράσινο διάδρομο του Λεκανοπεδίου, ο οποίος καταλήγει στην Ακτή Σκαραμαγκά.\nΕπίσης, σε συνεργασία με το Κέντρο Περιβαλλοντικής Εκπαίδευσης του Πάρκου Τρίτση έχουμε ήδη σχεδιάσει προγράμματα περιβαλλοντικής και πολιτιστικής επιμόρφωσης στον Βοτανικό Κήπο, στο όρος Ποικίλο - Αιγάλεω, στον Σκαραμαγκά και στη Λίμνη Κουμουνδούρου, στους ιστορικούς χώρους της πόλης μας.\n* Και τι σχεδιάζετε για τη βελτίωση της καθημερινότητας των πολιτών;\nΈχουμε πρόγραμμα για την άμεση επανεκκίνηση της πόλης μας μετά από δεκαπέντε χρόνια στασιμότητας, από τη διοίκηση Μαραβέγια έως και την τελευταία επί Σελέκου. Κατ’ αρχάς στοχεύουμε στον εκσυγχρονισμό των υποδομών για εξοικονόμηση πόρων. Η δημοτική αρχή Σελέκου, με τη γνωστή της αδιαφορία και χωρίς σχέδιο, αποδείχθηκε ανίκανη να απορροφήσει πόρους από την Περιφέρεια Αττικής για την αναβάθμιση του ηλεκτροφωτισμού με λαμπτήρες τύπου Led, που εξοικονομούν περί το 50% σε κατανάλωση ηλεκτρικής ενέργειας.\nΜε σκοπό τη μείωση των δημοτικών τελών, είμαστε έτοιμοι να προωθήσουμε την ανακύκλωση και την επαναχρησιμοποίηση υλικών. Συνοδοιπόροι μας σε αυτόν τον αγώνα είναι όλοι οι Χαϊδαριώτες, αλλά κυρίως τα παιδιά, που μπορούν πιο εύκολα να αφομοιώσουν την ανάγκη για ένα μέλλον σε ένα περιβάλλον πιο καθαρό.\nΚαι επειδή δίνουμε έμφαση στη νέα γενιά, δεν μπορεί να μην απαντήσουμε στο αίτημά της για περισσότερους και καλύτερους αθλητικούς χώρους. Γι’ αυτό δεσμευόμαστε να υποστηρίξουμε τα αθλητικά σωματεία της πόλης μας για την άθληση των μελών τους με βελτίωση και διεύρυνση αθλητικών χώρων. Επίσης, θέλουμε να σταθούμε δίπλα στις νέες οικογένειες και γι’ αυτό δεσμευόμαστε να δρομολογήσουμε την ίδρυση τουλάχιστον ενός παιδικού σταθμού.\nΣε αυτό το πλαίσιο, δεν μπορούμε να αφήσουμε εκτός της προσοχής τα δημοτικά ιατρεία, που αποτελούν κύριο βραχίονα αποτελεσματικής λειτουργίας του Εθνικού Συστήματος Υγείας. Τέλος, υποστηρίζουμε την αναβάθμιση του πρώην «Λοιμωδών Αγίας Βαρβάρας», όπου πολλοί συμπολίτες μας έβρισκαν και βρίσκουν λύση στα μικρά ή μεγαλύτερα προβλήματα υγείας που αντιμετωπίζουν, γεγονός το οποίο θα συμβάλει στην αποσυμφόρηση του Νοσοκομείου «Αττικού» και στην καλύτερη εξυπηρέτηση τόσο των επειγόντων περιστατικών αλλά και στη βελτίωση των συνθηκών περίθαλψης των ασθενών.\n* Ο Θοδωρής Σπηλιόπουλος γεννήθηκε και μεγάλωσε στο Χαϊδάρι. Σπούδασε στην Οδοντιατρική Σχολή του ΑΠΘ. Διετέλεσε μέλος του Δ.Σ. του Συνεταιρισμού Οδοντιάτρων Αττικής Αθηνών. Είναι άμισθο μέλος του Δ.Σ. του νοσοκομείου Αττικόν, καθώς και του Δ.Σ. του Αναπτυξιακού Συνδέσμου Δυτικής Αθήνας. Έχει το οδοντιατρείο του στο κέντρο του Χαϊδαρίου από το 1984. Ενεργός πολίτης στον χώρο της Αριστεράς από τα φοιτητικά του χρόνια μέχρι σήμερα, είναι ο επικεφαλής της παράταξης «Πολίτες σε Δράση» και δημοτικός σύμβουλος από το 2014.\nΧΑΪΔΑΡΙ ΣΗΜΕΡΑ 24/5/2019\nΚλείνοντας την προεκλογική περίοδο, ο Θοδωρής Σπηλιόπουλος μίλησε το έντυπο Χαϊδάρι Σήμερα. Δήλωσε ότι η δημοτική αρχή βλέπει μόνο εχθρούς και ότι δεν μπορεί να συνεννοηθεί με κανέναν, παρά μόνο τον κομματικό της φορέα. Ως προς το θέμα των συνεργασιών, υποστηρίζει ότι υπάρχει ένας σημαντικός αριθμός ζητημάτων, που αφορούν κυρίως την καθημερινότητα του πολίτη, στα οποία μπορεί να βρεθεί κοινός τόπος συνεργασιών.\nΣΥΝΕΝΤΕΥΞΗ ………………………………………………. από το έντυπο “Χαϊδάρι Σήμερα”\nΣτηρίξατε ανοιχτά τον Μ. Σελέκο για τη δεύτερη Κυριακή, το 2014. Υπήρξαν στιγμές που το μετανιώσατε;\nΗ επιλογή για τη στήριξη του Μ. Σελέκου, ήταν ορθή και επιβεβλημένη. Το Χαϊδάρι έπρεπε να απαλλαγεί από τη κακοδιοίκηση Μαραβέλια και η επιλογή Σελέκου ήταν μονόδρομος. Βέβαια δεν μπορούσα να διανοηθώ ότι η έλλειψη στρατηγικής του κομματικού φορέα του θα τον οδηγούσε σε αποφάσεις ενάντια στα ίδια τα συμφέροντα του δήμου και σε μια πενταετία στασιμότητας.\nΚαλός δήμαρχος είναι αυτός που δεν σκέφτεται τη δεύτερη τετραετία, που δε λέει σε όλους πόσο δίκιο έχουν, που δεν κάνει δημόσιες σχέσεις με τους δημοτικούς υπαλλήλους, που δεν ξεχνάει τις αρχές του προγράμματός του, που ασχολείται επίμονα με τα προβλήματα της καθημερινότητας\nΠόσο δίκιο δίνετε στο επιχείρημα του δημάρχου ότι είχε να αντιπαλέψει αντιλαϊκές πολιτικές;\nΗ Δημοτική Αρχή βλέπει μόνο «εχθρούς». Γνωστή φρασεολογία. Αν κοιτάξουμε τους όμορους Δήμους (Περιστέρι, Αιγάλεω, Αγία Βαρβάρα) θα διαπιστώσουμε ότι μια χαρά απορροφούν τα σημαντικά κονδύλια των «αντιλαϊκών» πολιτικών και των «κακών» ευρωπαϊκών προγραμμάτων, καθώς και από την «κακιά» Περιφερειάρχη.\nΔιατηρείτε την αρχική σας αισιοδοξία ότι η απλή αναλογική ήρθε για να δώσει λύσεις στην αυτοδιοίκηση;\nΕπιτέλους μπορεί να δημιουργηθεί μια διαφορετική πραγματικότητα. Από την ψήφο των δημοτικών συμβούλων, ανεξαρτήτως συνδυασμού που θα έχουν εκλεγεί, θα παίρνονται ή δεν θα παίρνονται οι σωστές αποφάσεις για την πόλη. Ορισμένοι βέβαια αυτοαποκλείονται, αφού δεν μπορούν να συνεννοηθούν παρά μόνο με τον κομματικό τους φορέα!\nΥποθετική ερώτηση: Αν νικήσει η Λαϊκή Συσπείρωση, θα δώσετε στήριξη για να προχωρήσουν τα δημοτικά θέματα; Και αντίστροφα: Αν νικήσετε εσείς, θεωρείτε ότι υπάρχει περίπτωση στήριξης πολιτικών σας από τον Μ. Σελέκο;\nΕδώ χαμογελάμε! Ο σκληρός πυρήνας της παράταξης Σελέκου θα βρεθεί σε πολύ δύσκολη θέση, καθώς ο κόσμος θα μας στηρίξει την επομένη της ανάληψης της διοίκησης του Δήμου! Γι’ αυτό λέμε ότι η ασφαλής λύση είναι ψήφος στους ΠΟΛΙΤΕΣ ΣΕ ΔΡΑΣΗ- ΘΟΔΩΡΗ ΣΠΗΛΙΟΠΟΥΛΟ και στον Α΄ και στον Β΄ γύρο των εκλογών.\nΑντίστοιχα, με τις άλλες παρατάξεις τι περιθώρια συνεργασιών υπάρχουν;\nΗ δική μας τακτική είναι ξεκάθαρη. Υπηρετούμε τις προγραμματικές συμφωνίες. Είναι γνωστό ότι δεν έκανα μικροπολιτική και δεν διστάζω να συγκρουστώ με συμφέροντα, όταν είναι για το καλό όλων. Γενικότερα θεωρώ ότι υπάρχει ένας σημαντικός αριθμός ζητημάτων, που αφορούν κυρίως στην καθημερινότητα του πολίτη, στα οποία μπορεί να βρεθεί κοινός τόπος συνεργασιών.\nΈνας Δήμος έχει τη δύναμη να “γυρίσει τον τροχό”; Μήπως είναι διακοσμητικές οι δημοτικές εκλογές;\nΚάθε άλλο, διαπιστώνουμε ότι δημοτικές αρχές μπορούν να βελτιώσουν την καθημερινότητα και να δώσουν όραμα για την πόλη. Μην πάτε μακριά. Δείτε το Δήμο Ελευσίνας. Η «Ελευσίνα Πολιτιστική Πρωτεύουσα 2021» ήταν ένα οραματικό σχέδιο της δημοτικής αρχής που το σχεδίασε και το υλοποιεί, ανεξάρτητα ποιος ασκεί την κεντρική διοίκηση. Δείτε στο Αιγάλεω τα κέρδη από την ανακύκλωση. Έτσι κι εμείς, πιστεύουμε ότι μπορούμε να υλοποιήσουμε το οραματικό μας σχέδιο, όπως το περιγράφουμε στο πρόγραμμά μας.\nΠοιος είναι, λέτε, ο καλός δήμαρχος;\nΑυτός που δεν σκέφτεται τη δεύτερη τετραετία, που δε λέει σε όλους πόσο δίκιο έχουν, που δεν κάνει δημόσιες σχέσεις με τους δημοτικούς υπαλλήλους, που δεν ξεχνάει τις αρχές του προγράμματός του, που ασχολείται επίμονα με τα προβλήματα της καθημερινότητας, που κοντράρεται για να επιβάλλει λύσεις για τα μεγάλα προβλήματα. Αυτός δηλαδή που θα αγωνιστεί:\nΓια να βρει λύση για την έλλειψη Μετρό στο δήμο μας. Οι ευθύνες είναι συγκεκριμένες. Δεν έκαναν τίποτε τότε που μπορούσαν, για να μην καταργηθεί ο σχεδιασμός της γραμμής 7, Άλιμος- Χαϊδάρι.\nΓια να βελτιώσει την (ανύπαρκτη πρακτικά) ανακύκλωση στο δήμο μας.\nΓια την απόδοση στο δήμο του Στρατοπέδου και της έκτασης των 220 στρεμμάτων του Σκαραμαγκά.\nΓια την βελτίωση του κυκλοφοριακού στο Κέντρο και στο Δάσος και την οριοθέτηση με ασφάλεια των πεζοδρόμων και των δρόμων ήπιας κυκλοφορίας.\nΓια την προσβασιμότητα των Ατόμων με Αναπηρία.\nΓια την αξιοποίηση του Ποικίλου Όρους.\nΓια να αναδείξει το Χαϊδάρι την ιστορία του και τον πολιτισμό του.\nΓια να διεκδικήσει τον εκσυγχρονισμό του δήμου, όπου ο πολίτης θα εξυπηρετείται με αντίστοιχη εφαρμογή στο κινητό του.\nΕπίσης καλός δήμαρχος είναι αυτός που περιβάλλεται από καλή ομάδα. Στο ψηφοδέλτιο του συνδυασμού μας θα το διακρίνετε εύκολα. Αποτελείται τόσο από επιστήμονες με εμπειρία στο αντικείμενό τους και στα δημοτικά «πράγματα», όσο κι από ανθρώπους της «διπλανής πόρτας», που πρέπει να σε επαναφέρουν στην «τάξη» όταν η ομάδα «ξεφεύγει».\nΔεν μπορούσα να διανοηθώ ότι η έλλειψη στρατηγικής του κομματικού φορέα του θα οδηγούσε τον Μ. Σελέκο σε αποφάσεις ενάντια στα ίδια τα συμφέροντα του δήμου και σε μια πενταετία στασιμότητας.\nΤι θα ζητούσατε ως δήμαρχος από τους πολίτες, σαν βασική βοήθεια στο έργο σας;\nΠρέπει ο δημότης να πεισθεί ότι κάτι αλλάζει στην καθημερινή λειτουργία του Δήμου. Αν το δει με τα μάτια του στην αποκομιδή και διαλογή των απορριμμάτων, στον τρόπο διαχείρισης των πεζοδρόμων, τότε η Δημοτική Αρχή θα λειτουργήσει ως πρότυπο στην «εκπαίδευση» του δημότη και θα απαιτήσει τη βοήθεια από τον πολίτη. Δε θέλω ούτε μια μέρα ανοχής!\nΔήλωση Θοδωρή Σπηλιόπουλου για το “διαφημιστικό φυλλάδιο του Δήμου”\nΑΠΟ ΧΑΪΔΑΡΙ 23/5/2019\nΗ «ομάδα Σελέκου» αποφάσισε να κυκλοφορήσει, λίγες ημέρες πριν τις εκλογές διαφημιστικό φυλλάδιο με χρήματα του Δήμου!\nΔεν θα πούμε απλά «δάσκαλε που δίδασκες και νόμο δεν εκράτεις». Δεν θα θυμίσουμε τις δικές του καταγγελίες στον Μαραβέλια και τους προηγούμενους δημάρχους, που με χρήματα των δημοτών, έβγαζαν κι αυτοί προεκλογικά φυλλάδια.\nΛέμε απλά ότι θα κάνουμε ό,τι περνάει από το χέρι μας, ώστε στο επόμενο Δημοτικό Συμβούλιο (που θα προκύψει μετά τις εκλογές), να ψηφιστεί σχετική διάταξη, ώστε να μην μπορεί να βγει τέτοιο έντυπο σε χρόνο λιγότερο των 90 ημερών από την ημερομηνία των δημοτικών εκλογών.\nΔεσμευόμαστε επίσης να κάνουμε πράξη ότι σε τέτοιου είδους φυλλάδια, θα έχει λόγο και η εκάστοτε αντιπολίτευση του δήμου.\nΚαλούμε τους υπόλοιπους υποψήφιους, να δεσμευτούν στη θέσπιση ενός κώδικα δεοντολογίας για τη σχέση μας με τον τοπικό Τύπο, καθώς και για την πιθανότητα να αποκτήσει ο Δήμος κανάλι στο Διαδίκτυο και ό,τι άλλο επιβάλλεται, σε μια εποχή που η χρήση της τεχνολογίας ευνοεί τη διακίνηση της πληροφορίας και διευρύνει τα στοιχεία διαφάνειας και δημοκρατίας στις τοπικές κοινωνίες.


Τουρνουά υποδομών: Διακοπή λόγω βροχόπτωσης, συνέχεια στις 8/6 σκέφτεται η ΕΠΣΧ | Xalkidiki Politiki\nΜε τους καλύτερους οιωνούς ξεκίνησε το 2ο τουρνουά ποδοσφαίρου υποδομών της ΕΠΣ Χαλκιδικής, την Κυριακή 2 Ιουνίου στη Γαλάτιστα, που ήταν αφιερωμένο στο σύλλογο ΄΄ΕΛΠΙΔΑ ΄΄, καθώς προσήλθαν οι 35 από τις 36 ομάδες. Ο καιρός όμως μας τα χάλασε και γύρω στις 12 το μεσημέρι, το τουρνουά διεκόπη λόγω έντονης βροχόπτωσης.\nΗ ΕΠΣ Χαλκιδικής και η επιτροπή υποδομών προτίθεται να το συνεχίσει από εκεί που σταμάτησε. Έτσι λοιπόν προτείνει την επανάληψη του, το Σάββατο στις 8 Ιουνίου 2019 και πάλι στη Γαλάτιστα.\nΘα επικοινωνήσουμε με όλους τους υπεύθυνους των ακαδημιών των ομάδων και εφόσον το επιθυμούν οι περισσότεροι θα το συνεχίσουμε.\nΕυχαριστούμε τον χορηγό της εκδήλωσης Κ. Εδιάρογλου Ισαάκ , όλες τις ομάδες που στήριξαν αυτή τη προσπάθεια, τους αθλητές, τους γονείς , τους διαιτητές – ιδιαιτέρως τον νεαρό ανερχόμενο διαιτητή Παπαοικονόμου Β.- τους πάροχους Α’ βοηθειών. Ευχαριστούμε τη διοίκηση της Γαλάτιστας για την παραχώρηση του γηπέδου και του στησίματος όλων των γηπέδων και όχι μόνο.\nΤέλος να ευχαριστήσουμε τους Κ. Παπαοικονόμου Ν, Πλουμή Κ, Αθανασιάδη Γ, Παπά Βασ, Διαμαντούδη Αθ, για τη βοήθεια τους στην ομαλή διεξαγωγή των αγώνων και όχι μόνο.


ΑΠΟΚΑΛΥΨΗ: Αυτά είναι τα τρία κόλπα που κάνουν Πατρινοί… για να μην κάνουν το εμβόλιο! Καταγγελίες – σοκ! – flamis.gr\nΠανελλαδική αίσθηση προκάλεσε η χθεσινή αποκάλυψη της εφημερίδας «Πελοπόννησος» για διενέργεια μαϊμού εμβολιασμών σε συγκεκριμένο εμβολιαστικό κέντρο και μάλιστα από έναν γιατρό. Σύμφωνα με όσα δημοσιεύτηκαν, υπήρξε καταγγελία από γνωστή Πατρινή πως τουλάχιστον δύο άτομα (ένας άνδρας και μία γυναίκα, επιχειρηματίας ο πρώτος και κομμώτρια η δεύτερη) πλήρωσαν για να εξασφαλίσουν πιστοποιητικό εμβολιασμού. Ο πρώτος μάλιστα έδωσε 650 ευρώ για τον ίδιον, την σύζυγο, το παιδί του και την πεθερά του. Για την πεθερά πλήρωσε μόνο 50 ευρώ (έγινε και έκπτωση δηλαδή -!!!-) επειδή είχε κάνει ήδη την πρώτη δόση εμβολίου.\nΚάποιοι υγειονομικοί προφανώς πληρώνονται και πιστοποιούν στον πολίτη πως έχει κάνει το εμβόλιο ενώ στην ουσία… δεν το έχει κάνει. Είναι το παράδειγμα που η «Πελοπόννησος» αποκάλυψε και το οποίο σίγουρα χρήζει διερεύνησης.\nΣύμφωνα με όσα δήλωσε ο Διοικητής της 6ης ΥΠΕ Γιάννης Καρβέλης, δεν υπήρξε κάποια καταγγελία στην υπηρεσία του (κάτι το οποίο γνώριζε εκ των προτέρων η “Πελοπόννησος” και είναι απόλυτα… φυσιολογικό ότι δεν θα γινόταν καταγγελία στην 6η ΥΠΕ) όμως άμεσα επισκέφθηκε τον αρμόδιο Εισαγγελέα, του παρέδωσε το δημοσίευμα και ξεκίνησε ήδη δικαστική διερεύνηση.


Δύο ξενοδοχεία της Χαλκιδικής στα 10 καλύτερα οικογενειακά ξενοδοχεία της Ευρώπης - HalkidikiTravel.com\nΠρόκειται για δύο πανέμορφα ξενοδοχεία που ενδεικνύνται για ήρεμες οικογενειακές διακοπές, σε πολύ καλές τιμές αναλογικά με αυτά που προσφέρουν.\nΤο πρώτο από τα δύο είναι το Ekies All Senses Resort, και μάλιστα βρίσκεται δεύτερο στη λίστα. Θα το συναντήσετε στη Βουρβουρού, ένα βήμα από την παραλία. Όπως αναφέρεται στο Guardian, το συγκεκριμένο ξενοδοχείο είναι ο ιδανικός προορισμός για ένα απόλυτα χαλαρωτικό διάλειμμα. Οι τριγύρω παραλίες είναι ήρεμες, διαθέτει spa, δεντρόσπιτα , παιδική χαρά, εστιατόρια και οτιδήποτε άλλο απαιτείται για τον απόλυτο συνδυασμό ευχαρίστησης, τόσο των μικρών όσο και των μεγάλων επισκεπτών. Η διακόσμησή του κινείται σε μινιμαλιστικούς τόνους και είναι πλήρως εναρμονισμένη με την γενικότερη αισθητική του χώρου.\nΗ δεύτερη ελληνική επιλογή της εφημερίδας βρίσκεται στο λιμανάκι της Ολυμπιάδας, δίπλα από το ακρωτήρι που γεννήθηκε ο Αριστοτέλης, και ονομάζεται Λιοτόπι. Είναι ένα παραδοσιακό, γραφικό ξενοδοχείο, που θα σας κάνει να χαλαρώσετε και να απολαύσετε κλασικές ελληνικές διακοπές. Το μενού του είναι ένα από τα δυνατότερα στοιχεία του και θα σας αφήσει απόλυτα ευχαριστημένους . Το προσωπικό είναι ιδιαιτέρως φιλόξενο και το κλίμα του ξενοδοχείου θα σας κάνει να νιώσετε σαν στο σπίτι σας. Μια ακόμη ιδανική επιλογή για ξέγνοιαστες οικογενειακές διακοπές.


Μυστικά διατροφής μετά το γιορτινό τραπέζι - Διατροφή\n11/12/2014 1:38:30 μμ\nΕίναι αλήθεια ότι η περίοδος των εορτών, που δε διαρκεί μόνο από τα Χριστούγεννα έως την Πρωτοχρονιά αλλά τουλάχιστον είκοσι ημέρες ακόμα, μας βγάζει εκτός προγράμματος. Ο πραγματικός κίνδυνος δεν είναι μόνο τα περιττά κιλά που προστέθηκαν, αλλά κυρίως οι πρακτικές που χρησιμοποιούμε για να χάσουμε γρήγορα το περιττό βάρος και η πιθανότητα, οι συνήθειες των εορτών να γίνουν τελικά συνήθειες όλου του χρόνου.\nΠροκειμένου λοιπόν να επανέλθουμε στην καθημερινότητά μας και στο προ των εορτών βάρος, αυτό που χρειάζεται είναι καταρχήν... ψυχραιμία! Ο πανικός σίγουρα δεν αποτελεί καλό σύμβουλο, μιας και τα περιττά κιλά δεν μπορούν να χαθούν ως δια μαγείας. Συνεπώς, θα πρέπει να είμαστε ιδιαίτερα προσεχτικοί σε πρακτικές που υπόσχονται γρήγορη απώλεια βάρους. Δίαιτες χημικές, δίαιτες μονοφαγίας και αποτοξίνωσης πέραν ότι δεν είναι αποτελεσματικές, αφού δεν επάγουν απώλεια λίπους αλλά υγρών και μυϊκής μάζας, μπορούν να αποβούν και εξαιρετικά επικίνδυνες για την υγεία μας.\n«Παν μέτρον άριστον». Η εύστοχη ρήση δεν είναι τυχαία, μιας και για τη μόνιμη και αποτελεσματική ρύθμιση βάρους χρειάζεται μόνο μέτρο και ισορροπία. Ισορροπία τόσο στην ποιότητα των τροφίμων όσο και στην ποσότητα και τη συχνότητα με την οποία καταναλώνονται. Για παράδειγμα τα γλυκά δεν παχαίνουν, αλλά τα πολλά γλυκά! Θα πρέπει λοιπόν να ξεκαθαρίσουμε ότι δεν υπάρχουν καλά και κακά τρόφιμα, παρά μόνο καλή και κακή διαχείριση της ποσότητας. Και ο μόνος τρόπος για να διαχειριστούμε σωστά την ποσότητα του φαγητού είναι να μάθουμε να ακούμε το στομάχι μας και να μην υπερβαίνουμε ποτέ τον κορεσμό μας. Επιλέγοντας λοιπόν την κατάλληλη κάθε φορά ποσότητα, μπορούμε ταυτόχρονα να απολαύσουμε το φαγητό αλλά και να μετριάσουμε τη θερμιδική μας πρόσληψη.\nΓράφει ο/η Κατσαρόλη Ιωάννα , Κλινική Διαιτολόγος - Διατροφολόγος, M.Sc.


Ήξεραν για την αντισυγκέντρωση, αλλά το τόλμησαν\nΟργίλη ήταν η αντίδραση της Κουμουνδούρου για τη χθεσινή αντισυγκέντρωση αναρχικών στην Αγία Παρασκευή, που είχε ως στόχο να εμποδίσει την συγκέντρωση των μελών και φίλων του ΣΥΡΙΖΑ.\nΤο κυβερνών κόμμα έκανε λόγο για «νέους ΕΚΟΦίτες», ενώ η κατάσταση στην Αγία Παρασκευή λίγο έλειψε να βγει εκτός ορίων. Σημειωτέον πάντως ότι και οι ομιλητές (δηλαδή ο γραμματέας του κόμματος, Πάνος Ρήγας και ο υφυπουργός Οικονομίας, Αλέξης Χαρίτσης) αλλά και τα μέλη του ΣΥΡΙΖΑ δεν έφυγαν, αλλά περίμεναν να διαλυθεί η αντισυγκέντρωση προκειμένου να γίνει κανονικά η εκδήλωση του ΣΥΡΙΖΑ. Άλλωστε, η τοπική οργάνωση είχε προειδοποιήσει και ήδη από την Τρίτη είχε σταλεί μαζικό SMS, που έγραφε: «Μεγάλη ανάγκη για περιφρούρηση λόγω αντισυγκέντρωσης. Όσοι μπορούν, μία ώρα πριν!». Μ’ άλλα λόγια, ήξεραν για την αντισυγκέντρωση οι ΣΥΡΙΖΑίοι, αλλά δεν… φοβήθηκαν.\no Ρέγκλινγκ του ESM – παίζει σε όλα τα sites.\nτον γνωρίζεις; είναι αυτός που σου δίνει λεφτά για να πίνεις τον φραπέ σου κι ν ακούς παντελίδη….\nκατά τ άλλα πρόσεχε τι λες κι σε ποιον απευθύνεσαι – τα φασιστάκια σαν του λόγου σου να παν αλλού\nΜήπως τα λεφτά τα δίνει γιατί εσείς με τους Παπανδρέου-Καραμανλή-Σαμαρά-Βενιζέλο τινάξατε τη χώρα στον αέρα και πήγαν στα ταμεία των κομμάτων σας; Πρασινοφρουρέ και μισθοφόρε της συμφοράς\nέχεις μείνει λίγο πίσω – στον τσιπροκαμμένο τα έδωσε τα λεφτά, αφού έπεσαν στα δεκατέσσερα όχι απλά στα τέσσερα…\nλοιπόν, άντε στο σύνταγμα να χορέψεις καλαματιανό «εθνικά υπερήφανος» κι άσε μας ήσυχους με τις μπαρούφες σου\nτο παρουσιάζετε σχεδόν σαν ηρωική πράξη – εκεί στο μάτριξ να συνέλθετε κι να πάψετε να υποστήριζετε τη χειρότερη, πιο επικίνδυνη, σχεδόν προδοτική συγκυβέρνηση άκρας αριστεράς άκρας δεξιάς.\nμόλις χθες οι ξένοι δήλωσαν ότι η πρώτη περίοδος συριζανέλ κόστισε 100 ΔΙΣ στην ελλάδα – κι σεις μας πασάρετε ψευδοειδήσεις ….\nΠοιοί ξένοι έκαναν, ξενόδουλε, αυτή τη δήλωση; Μήπως αυτοί που σε πληρώνουν για να βγάζεις τη χολή σου; Ξεπουλημένε τραμπούκε


Διαφωνίες 19/07/2019 - Φωνή της Πάρου\nΔιαβαστε τις "Διαφωνίες" από το τελευταίο φ. της εφημερίδας "Φωνή της Πάρου"\nΤο μπυράκι όταν πιω,\nαπευθείας θα σκεφτώ,\nτο κουτάκι να ανακυκλώσω,\nκαι το αλουμίνιο να σώσω.\nΤο ίδιο κάνω και με τ’ άλλα τα κουτάκια,\nπορτοκαλάδες, λεμονάδες και τσαγάκια,\nκονσέρβες, πελτέδες, γαλατάκια,\nκι αυτά με τα μεταλλικά κουτάκια.\nΠίνω και μεθώ,\nκαι τη μπουκάλα μου κρατώ,\nάμα δε την ξαναγεμίσω,\nστο ειδικό κάδο θα τη ρίξω.\nΣπασμένα μπουκάλια και γυαλιά,\nείμαι προσεκτικός με αυτά,\nγιατί άμα ραγίσει το γυαλί,\nείναι επικίνδυνο πολύ.\nΌσο για τα πλαστικά,\nθέλουν περιποίηση αυτά,\nνα ξεπλύνω το κεσεδάκι,\nνα ξεβιδώσω το καπάκι.\nΓια να γίνει σωστός διαχωρισμός,\nπρέπει να είμαι κι εγώ πολύ προσεκτικός,\nάμα είναι λερωμένα,\nπάνε όλα πια χαμένα.\nΧάρτινες κούτες έχω πολλές,\nπου τις διπλώνω και δεν τις πετάω γερές,\nγιατί τον μπλε κάδο γεμίζουν,\nκαι τον πολίτη σιχτιρίζουν.\nΦυσικά και αυτές,\nδεν πρέπει να είναι λερωμένες,\nγιατί δεν είναι ανακυκλώσιμες,\nόταν είναι και βρεγμένες.\nΛάμπες φθορίου και απλές,\nανακυκλώνονται και αυτές,\nμαζί με τις ηλεκτρικές συσκευές,\nσε αποθήκες ειδικές.\nΤα παλιά ελαστικά,\nείναι πολύ παραγωγικά,\nσόλες, δάπεδα ελαστικά,\nμερικά που φτιάχνονται από αυτά.\nΈλαια, λίπη μαγειρικά,\nείναι απόβλητα αυτά,\nκαι πρέπει να συλλεχθούν ,\nγιατί σε ενέργεια θα παραχθούν.\nΓια μπαταρίες κάθε λογής,\nσε περιμένει η «Αφής».\nΟ γραφικός τύπος ή ο «τρελός του χωριού», είναι συνήθως αυτός ο τύπος που ξεχωρίζει ανάμεσα στο πλήθος, έχει λίγο ψώνιο πάνω του και δεν αναγνωρίζει ότι ξεπερνά το όριο. Όλα αυτά βέβαια είναι κάπως γενικά και δεν πιστεύω ότι υπάρχει στάνταρ ορισμός. Αφήστε ότι για τους περισσότερους γραφικούς πιστεύω ότι μεταξύ των όλων των άλλων ακούς απ’ αυτούς και μεγάλες αλήθειες:\nΟ μελαχρινός Οδυσσεύς, ο γλωσσοπλάστης, ήταν ένας γραφικός τύπος των Αθηνών, στις αρχές του περασμένου αιώνα. Ήταν οικονομικά ανεξάρτητος και διέθετε τρία οικήματα στην πλ. Κουμουνδούρου της Αθήνας. Ο μελαχρινός Οδυσσεύς, όπως του άρεσε να τον αποκαλούν, έγινε γνωστός ως κατασκευαστής νέος λέξεων, που επέμενε να μπουν στα επίσημα λεξικά. Δείτε τώρα μερικές λέξεις που είχε «εφεύρει» και πείτε μου π.χ. αν είσαστε ποιητής, αν τις χρησιμοποιούσατε. Τον έρωτα τον μετέτρεψε σε πυροζάλη. Την ερωτιάρα γυναίκα την έλεγε ανδρομαζώστρα. Τον γάμο υποστήριζε ότι πρέπει να τον λένε ανδρογυναικομαρτύριον, ενώ το μπαστούνι έλεγε ότι πρέπει να το λέμε χειρστήρπους, αφού είναι το όργανο με το οποίο στηρίζεται το χέρι και το πόδι. Ακόμα, το καπέλο υποστήριζε ότι πρέπει να το λέμε καρκαλύπτη, αφού καλύπτει την κάρα. Όπως βλέπετε δε θα έλεγα ότι ήταν γραφικός και ας μιλούσε γι’ αυτόν όλη η Αθήνα, που τον φώναζε στις παρέες της για να διασκεδάζει.\nΚώστας ο Ρήτορας\nΟ Κώστας, ο Ρήτορας, ήταν ένας γραφικός τύπος κατά τη διάρκεια της βασιλείας του Όθωνος. Το δυστύχημα για τον Κώστα τον ρήτορα, ήταν ότι ήταν σφοδρά αντιβασιλικός και εκείνη η εποχή δεν προσφερόταν γι’ αυτό… Πουλούσε εφημερίδες στους δρόμους της Αθήνας και ρητόρευε κατά του Όθωνος. Η αστυνομία τον ξυλοφόρτωνε συνεχώς. Κάποια στιγμή χάθηκαν τα ίχνη του! Όπως έγινε στη συνέχεια γνωστό, είχε πάει στην Εύβοια όπου πριν χρόνια είχε παντρευτεί εκεί. Βρήκε όμως τη γυναίκα του να έχει παντρευτεί με άλλον και την σκότωσε! Αφού έμεινε στη φυλακή για περίπου μία δεκαετία συνέχισε τη ζωή του στην Αθήνα και άρχισε πάλι να ρητορεύει κατά της βασιλείας. Στο τέλος της ζωής του πέθανε σ’ ένα δημοτικό νοσοκομείο, ξεχασμένος και πάμφτωχος. Ξεχασμένος απ’ όλους; Λοιπόν την επόμενη ακριβώς ημέρα της κηδείας του ο μεγάλος σατιρικός ποιητής μας Γ. Σουρής, τον ενθύμισε σε όλη την Αθήνα, αφιερώνοντας του το παρακάτω ποίημα:\n«Με κάθε Κώστα ρήτορα, με κάθε «λαοπλάνο»\nΤην λευτεριά την έχομε και με το παραπάνω.\nΜα σαν κοιτάς την λευτεριά να τρέχει μες στο δρόμο\nΧωρίς κανένα χαλινό, χωρίς κανένα νόμο,\nΔεν είναι τίποτε κι αυτή παρά μια δεσποτεία\nΚαι ξαμολιέται πίσω της όλ’ η φαυλοκρατία».\nΈτσι, για τον γραφικό Κώστα τον ρήτορα, που έλεγε η Αθήνα ότι είχα χαζέψει από το ξύλο, ο Σουρής έγραψε ποίημα, για να θρηνήσει τον θάνατό του!\nΟ «στρατηγός» Διπλαράκος\nΟ «στρατηγός» Διπλαράκος, ήταν τόσο διάσημος, που ακόμα και σήμερα αν δούμε κάποιον και φοράει πάνω του πολλά χρυσά ή αλυσίδες λέμε «Να και ο Διπλαράκος!». Ο Διπλαράκος ήταν βέρος Πειραιώτης και ζούσε κοντά στο δημοτικό θέατρο Πειραιώς. Εκεί, έβγαινε στην πλατεία με μία δήθεν στρατιωτική ράβδο, που την είχε ζωσμένη με κάθε φανταχτερή αλυσίδα που έβρισκε και έδινε στρατιωτικά παραγγέλματα στον στρατό του! Στο στήθος του έβαζε ψευτοπαράσημα, καρφίτσωνε στη ζώνη του πολλές αγκράφες, ενώ έβαζε και ψευτόχρυσα κουμπιά και ό,τι άλλο φανταχτερό πάνω στο σακάκι του, που του έδιναν οι πωλητές παλαιών αντικειμένων στην πλ. Ιπποδαμείας! Μια μέρα οι πειραιώτες πλήρωσαν μία μπάντα να παίζει μαζί του στρατιωτικά εμβατήρια και τον έβαλαν να κάνει παρέλαση με τον φανταστικό στρατό του στην πλ. Δημοτικού Θεάτρου! Λέγεται ότι ο Διπλαράκος ήταν τόσο αγαπητός στον Πειραιά και τόσο πολύ τον αγαπούσε ο κόσμος, όπου κανείς μα κανείς δεν αμφισβήτησε ποτέ του -όταν συζητούσε μαζί του- ότι δεν ήταν αληθινός στρατηγός!\nΟ Γιαννάκης του Πειραιά είναι μία από τις αναγνωρίσιμες μορφές –ακόμα και σήμερα της πόλης-, αν και πλέον πρέπει να πλησιάζει τα 80 του χρόνια. Ο Γιαννάκης, που τον θυμάμαι από μαθητής του δημοτικού σχολείου, δε μεγάλωσε… Το μυαλό του έμεινε στην ηλικία των 6-7 χρονών. Ο Γιαννάκης είναι πάντα ευγενικός και το απαιτεί και από εσένα όταν σου μιλήσει. Το μόνο που ζητάει είναι ελάχιστα χρήματα από θαμώνες σε καφέ και ταβέρνες. Όταν ζητάει χρήματα, ποτέ μα ποτέ δεν του λες «όχι!», γιατί μετά κλαίει! Δώστου 10 λεπτά, 20 λεπτά, θα σου πει ευχαριστώ, «όχι» όμως να μην του πεις. Αν δε θες να του δώσεις του λες πολύ απλά: «Αύριο Γιαννάκη». Τότε φεύγει ικανοποιημένος, γιατί σκέπτεται ότι αύριο θα του δώσεις και έτσι υπάρχει η ελπίδα! Ο γραφικός Γιαννάκης εκφράζει την ελπίδα του ανθρώπου με τον πιο επίσημο τρόπο! Να ’ναι καλά!


ΚΙΜΠΙ: Μετωνυμίες και ευφημισμοί\nΜετωνυμίες και ευφημισμοί\n(Από τη στήλη Ελεύθερος Σκοπευτής, Επενδυτής, 11/8/2012)\nΟι βυζαντινοί μοναχοί βάφτιζαν το κρέας ψάρι για να καθαγιάσουν τις γαστρονομικές τους αμαρτίες την περίοδο της νηστείας. Οι ιεροεξεταστές ονόμαζαν κάθαρση τη διαδικασία εξόντωσης κάθε πιθανού αντιπάλου της παπικής «ορθοδοξίας». Οι ναζί ονόμασαν «τελική λύση» το σχέδιο μαζικής εξόντωσης των Εβραίων και άλλων κρατουμένων στα στρατόπεδα συγκέντρωσης. «Η εργασία απελευθερώνει» ήταν το σύνθημα που τους υποδεχόταν στο Νταχάου, υπονοώντας την «απελευθέρωση» από την ίδια τους την ύπαρξη.\nΗ κυβέρνηση ονόμασε την επιχείρηση-σκούπα εις βάρος των μεταναστών στην Αθήνα και άλλες πόλεις επιχείρηση «Ξένιος Ζευς». Τα προφανή σχόλια ακολούθησαν, αν και κυριάρχησαν οι δημόσιες κραυγές επιδοκιμασίας και οι ιδιωτικοί στεναγμοί ανακούφισης. Η κοινή γνώμη προετοιμάζεται εδώ και πολλά χρόνια για να υιοθετήσει τη θεωρία της «εισβολής» που με τόση βεβαιότητα πρόβαλε ο υπουργός Δημόσιας Τάξης. Δεν είμαστε εμείς ρατσιστές, αυτοί είναι ξένοι-μαύροι, αλλόγλωσσοι, αλλόφυλοι, αλλόθρησκοι, πεινασμένοι. Ξένοι και πολλοί. Αλήθεια είναι αυτό. Στην Ελλάδα της μνημονιακής καταστροφής περισσεύουν πολλοί και πολλά. Περισσεύουν οι ξένοι στους οποίους κάποτε στηρίχτηκε η αναπτυξιακή φούσκα. Περισσεύουν και οι αξίες, η κουλτούρα της ανοχής, της φιλοξενίας, της ανθρωπιάς. Αλλά, έτσι κι αλλιώς περισσεύουν κι ένα σωρό αυτόχθονες: οι 1,5 εκατομμύρια άνεργοι, κι άλλοι τόσοι (τουλάχιστον) υπερήλικες που οδηγούνται σε συνταξιοδοτικό Καιάδα. Αλήθεια, αυτή την επιχείρηση εξόντωσης πώς θα την ονομάσουμε; Διάβαση της Ερυθράς Θάλασσας; Ή ασφαλιστικό «συνωστισμό», όπως αποκάλεσε τον διωγμό των Ελλήνων της Σμύρνης το διαβόητο σχολικό βιβλίο;\nΠαίζουν κι οι λέξεις τον ρόλο τους. Εδώ και δεκαετίες, οι κοινωνίες εκπαιδεύονται συστηματικά στο Νέο Λεξικό του Κυνικού Καπιταλισμού. Οι κατά κανόνα αγράμματοι ρέκτες του νεοφιλελευθερισμού, με τα πτυχία και τις ακαδημαϊκές διακρίσεις αράδα στους τοίχους των πολυτελών γραφείων τους, αφού εξάντλησαν την ευρηματικότητά τους στην παραγωγή νέων όρων και λέξεων, επιτέθηκαν στην ίδια τη γλώσσα. Με μετωνυμίες, ευφημισμούς και ετερωνυμίες απέσπασαν βίαια εκατοντάδες λέξεις από το ιστορικό τους περιεχόμενο και τις φούσκωσαν με το νέο, αποκρουστικό πλην παραπλανητικό φορτίο.\nΌπως το πογκρόμ κατά των μεταναστών ονομάζεται «Ξένιος Ζευς» (που ονομαζόταν έτσι ακριβώς γιατί προστάτευε τους ξένους που δεν είχαν νομικά δικαιώματα, εξ ου και Ζευς Ικέσιος ή Φύξιος, προστάτης των φυγάδων που ζητούσαν άσυλο, άρα, στην περίπτωσή μας κατ’ εξοχήν προστάτης των λαθρομεταναστών), έτσι και η οργανωμένη ή άτακτη καταστροφή της χώρας από τους δανειστές ονομάζεται «διάσωση». Και κάθε εργαλείο αυτής της καταστροφής ονομάζεται «μεταρρύθμιση» ή «διαρθρωτική αλλαγή». «Η Ελλάδα χρειάζεται διαρθρωτικές αλλαγές», είναι το αγαπημένο κλισέ κάθε έκθεσης της τρόικας, κάθε αναφοράς ή δήλωσης ευρωκράτη ή εκπροσώπου των δανειστών. Και τι εστί «διαρθρωτική αλλαγή»; Από ποιες άλλες αλλαγές διακρίνεται; Τις εξαρθρωτικές ή τις συναρθρωτικές; Τι εστί «μεταρρύθμιση»; Ιστορικά ξέρουμε πως ήταν το κίνημα αμφισβήτησης της παπικής εξουσίας, πνευματικής ώθησης στην κατάρρευση της φεουδαρχίας και προετοιμασίας των σύγχρονων εθνικών κρατών, που απαλλάχτηκαν από την ιδέα της δογματικής ενότητας της χριστιανικής Δύσης. Τι άλλο αποκαλούμε μεταρρύθμιση; Από την εποχή του Χαμουραμπί, του Σόλωνα, του Κλεισθένη, των Ισαύρων μέχρι την ανοικοδόμηση της μεταπολεμικής Ευρώπης, οι μεταρρυθμίσεις συνδέονται με προσπάθειες ενδυνάμωσης των αδυνάμων έναντι των ισχυρών, με εγχειρήματα δημοκρατικού ελέγχου της εξουσίας, με μέτρα εξισορρόπησης ανάμεσα στο ιδιωτικό και το δημόσιο συμφέρον. Το κίνητρο μεταρρυθμιστών ήταν πάντα η αποτροπή μιας επερχόμενης κοινωνικής εξέγερσης ή επανάστασης, αλλά έστω κι έτσι ήταν υποχρεωμένοι να ρίχνουν το βάρος τους υπέρ της εξεγειρόμενης πλειοψηφίας. Τι σχέση έχει μ’ αυτό το ιστορικό περιεχόμενο η μεταρρυθμιστική φλυαρία των λεξικογράφων του φιλελεύθερου δογματισμού; Ό,τι περιγράφουν ως μεταρρύθμιση είναι μια καραμπινάτη αντιμεταρρύθμιση υπέρ μιας ισχνότατης ολιγαρχίας.\nΟι μετωνυμίες, οι ευφημισμοί και οι ετερωνυμίες δεν έχουν τέλος. Ονομάστηκε «εσωτερική υποτίμηση» η πιο βίαιη μείωση εισοδημάτων των μεταπολεμικών χρόνων. Αποκαλείται «απελευθέρωση» ό,τι κάνει οδυνηρότερη τη μισθωτή σκλαβιά και την κυριαρχία της αγοράς επί της κοινωνίας και της πολιτικής. «Απελευθέρωση» της αγοράς εργασίας ονομάζεται η κατάργηση των ελάχιστων όρων προστασίας των εργαζόμενων – κατώτατος μισθός, όρια απολύσεων, η ίδια η ελευθερία των διαπραγματεύσεων. Αποκαλείται «ευελιξία» η αδάπανη απόλυση εργαζομένων, η διατήρηση ενός τεράστιου στρατού ανέργων, μόνιμου μοχλού πίεσης στους μισθούς. Αποκαλείται «διά βίου μάθηση» η απογύμνωση των εργαζόμενων από σταθερές δεξιότητες και γνώσεις που τους δίνουν τη δυνατότητα να διαπραγματεύονται αξιοπρεπώς την εργασία τους. Ονομάζεται «ανταγωνιστικότητα» κάθε μέτρο βίαιης μείωσης του μισθολογικού, φορολογικού, κοινωνικού και περιβαλλοντικού κόστους της επιχειρηματικότητας. Βαφτίζεται «αποκρατικοποίηση» η πώληση αντί πινακίου φακής κάθε δημόσιας επιχείρησης που υποτίθεται ότι ενοχλεί την «ελεύθερη αγορά» με τη δεσπόζουσα, μονοπωλιακή της θέση. Και θεωρείται επιτυχής «αποκρατικοποίηση» η υποκατάσταση του κρατικού από ένα απόλυτο ιδιωτικό μονοπώλιο, όπως κραυγαλέα συνέβη στην περίπτωση της Ολυμπιακής - Aegean, κι όπως πρόκειται να συμβεί με την τραπεζική «Γιάλτα», που ενδέχεται να οδηγήσει ακόμη και σε δύο πιστωτικούς «Λεβιάθαν».\nΟνομάζεται, επίσης, «αναδιάρθρωση» επιχείρησης ή «εξορθολογισμός κόστους» κάθε μαζική κατάργηση θέσεων εργασίας και μονάδων παραγωγής. Αποκαλείται «εξυγίανση» του συστήματος ασφάλισης, συνταξιοδότησης και υγείας η μέχρι εξαφάνισης συρρίκνωση των δικαιωμάτων, η λεηλασία των ασφαλιστικών πόρων που αντιστοιχούν σε χιλιάδες ώρες εργασίας. Βαφτίζεται «εκσυγχρονισμός» της δημόσιας διοίκησης κάθε βήμα απομάκρυνσής της από τον κοινωνικό και δημοκρατικό έλεγχο, κάθε άλμα προς την παλινόρθωση της διοικητικής απολυταρχίας που κρύβεται κάτω από ονόματα με ιστορική γοητεία: Καποδίστριας, Καλλικράτης, Θησέας. Ονομάζονται «Ανεξάρτητες Αρχές» όλοι οι θεσμοί που επιβεβαιώνουν την κυριαρχία της αγοράς. Και αποκαλείται ευρωπαϊκή «ολοκλήρωση» η μετεξέλιξη της Ε.Ε και της Ευρωζώνης σε μια οικονομική και πιστωτική απολυταρχία όπου δεν χωρούν εθνικές και λαϊκές κυριαρχίες.\nΟ κόσμος μας δεν πλέει, βεβαίως, πάνω σε μια θάλασσα λέξεων. Αλλά κι οι λέξεις -με τις μετωνυμίες, τις ετερωνυμίες και τους ευφημισμούς τους-γίνονται όχημα μιας μακρόχρονης πνευματικής προετοιμασίας της κοινωνίας να αποδεχθεί τους νέους όρους υποταγής της. Οι φλύαροι παπαγάλοι των ΜΜΕ, οι καλά εκπαιδευμένοι εκπρόσωποι της πολιτικής και οικονομικής ελίτ, επιτίθενται καθημερινά στις έννοιες, συχνά και οι ίδιοι ανυποψίαστοι για το αναποδογύρισμά τους. Repetitio est mater studiorum (η επανάληψη είναι μήτηρ μαθήσεως). Όπως ακριβώς οι γονείς στον «Κυνόδοντα» του Λάνθιμου εδραιώνουν την εξουσία τους πάνω σε ένα παράλληλο σύμπαν εννοιών («Θάλασσα είναι η δερμάτινη πολυθρόνα στο τραπέζι, ζόμπι είναι τα κίτρινα λουλούδια»), έτσι και οι λεξικογράφοι του φιλελευθερισμού κλειδώνουν την κοινωνία σε μια φυλακή λέξεων, μετωνυμιών και ευφημισμών. Έπειτα όλα είναι πιο εύκολα.\nΜπορούμε, άραγε, κι εμείς να οργανώσουμε με λέξεις την άμυνά μας απέναντι σε τόση λεκτική βία; Δεν είναι απίθανο. Αποκαλούμε, για παράδειγμα, καλοκαίρι το χειρότερο θέρος των μεταπολιτευτικών δεκαετιών. Καλοκαίρι ο κακός μας ο καιρός; Ο κλιματισμένος εφιάλτης μας; Μερικά πράγματα φαίνεται πως είναι δύσκολο να φυλακιστούν. Ο ήλιος, η θάλασσα, η απόδραση έστω και για λίγο, έστω και με ελάχιστα ευρώ στην τσέπη. Οι πόλεις αδειάζουν κυρίως από τον Δία τον Μνημόνιο ή τον Ξένιο Δία του Δεν-Δια, αλλά αδειάζουν και από τον Δία τον Ελευθέριο. Ο οποίος προς το παρόν απολαμβάνει τη θάλασσα που ακόμη δεν έχει γίνει η δερμάτινη πολυθρόνα στο σαλόνι. Αλλά το φθινόπωρο επιστρέφει δριμύς, Αργικέραυνος και Ερίδουπος. Προσεχώς κοινωνικός πάταγος.\nΤσιμέντο μέσ’ στα μάτια\nστέγνωσε η τσέπη\nσε μια πλακόστρωτη ζωή που όλα τ’ ανατρέπει\nΘα πέσω μια και άλλη μια\nμα θα περπατήσω\nστο μονοπάτι της ζωής το μάτι απλά θα κλείσω\nΘα κόψω τα μαλλιά μου\nτα επιτόκιά μου\nθα ουρλιάξω «Σ’ αγαπώ» σε όσους βρίσκονται κοντά μου\nΤο παγωμένο αίμα μου με αρμύρα θα ζεστάνω\nεγώ και η τρέλα μου στο ίδιο αεροπλάνο\nΚαλοκαίρι ρε μάγκα\nήλιος, κόσμος και φώτα\nη ανάγκη να σβήσω ρόλους και γεγονότα\nΜια καινούργια πυξίδα\nη λευκή μου σελίδα\nτα μπαλκόνια, οι φίλοι, η στριμμένη μου βίδα\nΚαλοκαίρι ρε μάγκα,\nμπύρα, άμμος, τεκίλα\nη σιωπή μου κομμάτια και οι λέξεις ξεφτίλα\nΈνας ώμος να κλάψεις,\nδυο φτερά να πετάξεις\nτης χαράς το πινέλο για ότι θέλεις να βάψεις\nΗ καρδιά δεν φοβάται το μυαλό και το χρόνο\nας μην έχω λεφτά, ας μου κλείνουν τον δρόμο\nΤον κακό μου εαυτό έχω κάνει στην μπάντα\nκι αν ρωτάς πως μπορώ:\nΚαλοκαίρι ρε μάγκα!\nοι τσαρλατάνοι στην αυλή συνέχεια μπαινοβγαίνουν\nμα τα βήματά μου\nξέρουν το πέρασμα που βγάζει μέσα στα όνειρά μου\nΜε φραπεδάκι σκέτο\nθα σπάσω το λουκέτο\nτην τύχη μου θα δοκιμάσω έξω από το γκέτο\nΚαι χάρισμά σας τα κουστούμια σας και οι χειμώνες\nεγώ και η τρέλα μου δεν έχουμε κανόνες\nΘάνου Παπανικολάου (Όναρ), «Καλοκαίρι ρε μάγκα»\nPosted by ΚΙΜΠΙ at 8:19 AM\nUnknown August 13, 2012 at 9:49 PM\nΣύνηθες, φλύαρο αριστερόστροφης μανιέρας άρθρο που δεν προτείνει λύσεις, απλώς καταγγέλλει με τον συνηθισμένο στείρο επικολυρικό τρόπο. Τι λέει λοιπόν το ως άνω κείμενο; Ότι δεν υπάρχει κανένα απολύτως πρόβλημα με το μεταναστευτικό και δεν πρέπει να γίνει τίποτε; Τι άλλο λεει ακόμη; Ότι δεν υπάρχει επίσης κανένα πρόβλημα με την οικονομία μια χαρά είμαστε; Γιατί όλες μα όλες οι μεταρρυθμίσεις βαπτίζονται συλλήβδην και αφοριστικά νεοφιλελεύθερες; Ποιες λύσεις θα πρότεινε για τόσο μείζονα ζητήματα ο ναρκισσευόμενος εκφραστικά δημοσιογράφος σε οικονομία και μεταναστευτικό; Σοφά ποιών αποφεύγει να πει οτιδήποτε... Δεν πρόκειται για προοδευτικό, αλλά κάργα συντηρητικό κείμενο.\nUnknown August 14, 2012 at 12:42 AM\nΚαλὸ τέλος τοῦ καλοκαιριοῦ.\nΚαλά τὰ γράφει ὁ προλαλήσας, δὲν συμφωνεῖς ;\nΓεώργιος Ἰακ. Γεωργάνας August 14, 2012 at 12:43 AM\nΜὲ ἔβγαλε ἀνώνυμο, ἀλλὰ ἐγὼ εἶμαι\ne-Apenanti August 14, 2012 at 7:57 AM\nΧαρά νεοφώτιστου, στην περίπτωσή μας νεοφώτιστων αναγνωστών, ανύπαρκτη αυτογνωσία.\nΚαι επειδή φίλε ΚΙΜΠΙ σε διαβάζω από τον καιρό της Καθημερινής, εύχομαι να αντέξεις ελαφρομυαλιές και κριτικές νεοταλιμπάνων αναγνωστών.\nΕμείς ξέρουμε, δυστυχώς για αυτούς.\nisotita.wordpress.com August 24, 2012 at 4:26 PM\nTHOMAS SZASZ - The Second Sin:\n«Ο πολεμος για τον ελεγχο του κοσμου ειναι πολεμος ορισμων… Ο αγωνας ορισμου [ελεγχου των νοηματων] ειναι αγωνας για επιβιωση… αυτος που πρωτος θα ορισει το νοημα μιας καταστασης, επιβαλλει στον αλλο τη δικη του πραγματικοτητα και τον οριζει, ειναι ο νικητης… ετσι κυριαρχει κι επιβιωνει.\nΕκεινος που ετεροκαθοριζεται, υποτασσεται,ισως και να σκοτωθει… Για παραδειγμα, αν σε μια οικογενεια υπαρχουν προστριβες μεταξυ των συζυγων, ή μεταξυ μητερας και παιδιου, ποιός θα ορισει ποιόν ως εριστικο και ψυχικα ασθενη;»\nMARX: Η Γερμανικη Ιδεολογια\n- Αρχουσα ταξη και κρατουσες ιδεες\n«…Σε καθε ιστορικη περιοδο, οι κυριαρχες ιδεες ειναι οι ιδεες\nτης αρχουσας ταξης… οι κυριαρχες υλικες σχεσεις εκφρασμενες ως ιδεες• οι σχεσεις που καθιστουν μια ταξη κυριαρχη, συνεπως οι ιδεες της κυριαρχιας της…\nΟι αρχοντες… μεταξυ αλλων αρχουν και ως διανοητες, ελεγχουν την παραγωγη και τη διαδοση των ιδεων της εποχης τους… Εμφανιζουν το συμφερον τους ως κοινο συμφερον ολων των μελων της κοινωνιας… αποδιδουν στις ιδεες τους οικουμενικη ισχυ, και τις εμφανιζουν ως τις αποκλειστικα μονες ορθολογικες, οικουμενικα εγκυρες ιδεες…»\nΗ ΚΥΡΙΑΡΧΙΑ ΕΠΙ ΤΩΝ ΕΝΝΟΙΩΝ - http://is.gd/FNdCmE\nΑδυνάτισαν και οι μύγες